text:
पटना। गप चीनक अछि, बेजिंग क सबस व्यस्त चौराहाक छोट सन कैफे क मे काज करिनिहार एकटा बालक भारतीय स विकासक गप करबाक क्रम मे कहैत अछि जे चीन अहां स सब मामला मे आगू देखा रहल अछि मुदा आइटी मामले मे हमसब भारत स कनि पाछु छी, मुदा बेसी दिन पाछु नहि रहब किया कि हमसब इ गप सोचबा लेल तैयार भ चुकल छी। चीनक विकासक इ एकटा छोट सन सपना अछि जे छोट सन कैफे मे काज करिनिहार लोक देख रहल छल। आइ बिहार ओहि बाट पर आगू बढि रहल अछि। बिहार मे बच्चा-बच्चा राज्यक कए विकसित करबा लेल सपना देख रहल अछि आ ओकर सपना ओकर पेंटिंग मे साकार भ सामने आबि रहल अछि। स्कूल क बच्चा बिहार दिवस पर शुभकामना कार्ड तैयार करबा मे जुटल अछि। एहि स ओकर चित्रकला आ सोच परिलक्षित भ रहल अछि, ओकर अपन राज्यक प्रति आसक्ति सेहो देखबा लेल भेट रहल अछि। बिहारक भविष्य बिहार लेल चिंतित भ चुकल अछि। बिहारक विकास लेल इ शुभसंकेत अछि।
बिहार दिवस पर मानव संसाधन विकास विभाग एकटा थीम -आपके सपनों का बिहार कैसा हो? स्कूल कए पठेलक अछि आ स्कूल प्रबंधन कए कहलक अछि जे एहि थीम पर बच्चा स शुभकामना कार्ड बनवाउल जाए। एहि प्रस्ताव पर बच्चा क दिस स जबर्दस्त रिस्पांस भेटल अछि। महज दस दिन क भीतर बच्चा द्वारा तैयार कैल गेल सपना स सुसज्जित हजारो कार्ड विभाग कए भेट चुकल अछि। ओहि मे स एक हजार चुनिंदा कार्ड कए छांटल जा रहल अछि जे 22 मार्च कए आयोजित मुख्य समारोह मे आयल विशिष्ट अतिथि कए देल जाएत।
बच्चा थीम कए जेना अपन रंग स बुझेबाक कोशिश केलक अछि ओ इ विश्वास कए आर मजबूत करैत अछि जे बिहार क भविष्य एकर वर्तमान स बेसी बुझनुक अदि। ढेर सपना स सजल कार्ड में विश्वासक कईटा रंग क बेहतरीन समावेश कैल गेल अछि। इ कार्ड एहि गपक परिचायक अछि जे बच्चा मे केवल चित्रकार बनबाक कीटाणु मौजूद नहि अछि, बल्कि हुनका मे राज्यक विकसित करबाक क्षमता सेहो अछि, जरूरत अछि बस हुनका सही दिशा मे ल जेबाक। कार्ड मे बिहार क ऐतिहासिक धरोहर क सेहो चित्रांकन अछि त मौजूदा सरकार क कार्यकाल क विकास क फूल क खुशबू सेहो भेटैत अछि।
बिहार दिवस पर बनाउल गेल एहि कार्ड मे कतहु बिहार क बेटी क उड़ान देखबा मे भेटैत अछि त कतहु मुख्यमंत्री साइकिल योजना स उत्साहित बच्चा देखइत अछि।
किछु बच्चा कार्ड मे अपन भावना शब्द क माध्यम स हो व्यक्त केने अछि। एकटा बच्चा लिखने अछि-बिहार कए बेहतर बनेबाक अछि, हम बच्चा कए बहुत किछु करि कए देखेबाक अछि .. करि हम स किछु एहन किछु जाहि स बिहार क हुए गौरव। इ सोच वाकई अगर बिहारक बच्चा मे पैदा भ गेल अछि त एकरा आगू बढबा स आब कियो नहि रोकि सकैत अछि। विकास क दिस तेजी स डेग बढा रहल राज्य क नव पीढ़ी क इ सोच संभावना क नव द्वार खोलि रहल अछि।
बिहार लेल सपना देख रहल अछि बच्चा
पटना। गप चीनक अछि, बेजिंग क सबस व्यस्त चौराहाक छोट सन कैफे क मे काज करिनिहार एकटा बालक भारतीय स विकासक गप करबाक क्रम मे कहैत अछि जे चीन अहां स सब मामला मे आगू देखा रहल अछि मुदा आइटी मामले मे हमसब भारत स कनि पाछु छी, मुदा बेसी दिन पाछु नहि रहब किया कि हमसब इ गप सोचबा लेल तैयार भ चुकल छी। चीनक विकासक इ एकटा छोट सन सपना अछि जे छोट सन कैफे मे काज करिनिहार लोक देख रहल छल। आइ बिहार ओहि बाट पर आगू बढि रहल अछि। बिहार मे बच्चा-बच्चा राज्यक कए विकसित करबा लेल सपना देख रहल अछि आ ओकर सपना ओकर पेंटिंग मे साकार भ सामने आबि रहल अछि। स्कूल क बच्चा बिहार दिवस पर शुभकामना कार्ड तैयार करबा मे जुटल अछि। एहि स ओकर चित्रकला आ सोच परिलक्षित भ रहल अछि, ओकर अपन राज्यक प्रति आसक्ति सेहो देखबा लेल भेट रहल अछि। बिहारक भविष्य बिहार लेल चिंतित भ चुकल अछि। बिहारक विकास लेल इ शुभसंकेत अछि।


c: text/html

text:
पटना। बिहार हाईटेक भ रहल अछि। एक दिसम्बर स जाति, आय आ आवासीय प्रमाण पत्र लेल आनलाइन आवेदन लेब शुरू भ गेल। प्रधान सचिव सामान्य प्रशासन दीपक कुमार कहला जे आनलाइन आवेदन क तहत लोक घर बैसल इंटरनेट क प्रयोग करि अपन आवेदन नि:शुल्क जमा करि सकैत छथि। नियम समय क बाद निर्धारित कार्यालय में जाकए अपन पहचान पत्र देखा पावती पर अपन हस्ताक्षर करि आवेदित प्रमाण पत्र पाबि सकैत छथि। ओ कहला जे एहि स काउंटर पर भीड़ कम होएत। ओ कहला जे विभिन्न प्रकार क प्रमाण पत्र देबा क अवधि क मियाद सेहो कम भ रहल अछि। सरकार चाहैत अछि जे लोक कए पोस्टमार्टम रिपोर्ट सेहो आनलाइन भेट जाए। बहुत जल्द ड्राइविंग लाइसेंस आ पासपोर्ट आनलाइन देबाक व्यवस्था भ रहल अछि। ज्ञात हुए जे लोक सूचना क अधिकार कानून 15 अगस्त स लागू करि देल गेल अछि। एखन धरि विभिन्न सेवा लेल 55-56 लाख आवेदन प्राप्त भ चुकल अछि ओहि मे स 40 लाख आवेदन केवल जाति, आय आ आवासीय प्रमाण पत्र लेल अछि। आब आइ स इ आवेदन आनलाइन जमा भ सकैत अछि।
मुख्य पृष्ठ समाचार आनलाइन करू आवेदन

robotstxt: allowed

filter: keep


text:
लिच्छवी आब समस्तीएपुर तक..
खबर अछि जे नई दिल्ली सं सीतामढ़ी के बीच चलय वाला ट्रेन संख्या 4005 आओऱ 4006 लिच्छवी एक्सप्रेस आब सीतामढ़ी तक नहिं जाएत. ओना अखन एहि बारे मे कोनो फैसला नहिं भेल अछि आओर खुशरूपुर मे ट्रेन मे आगि लगाबय के घटना के बाद फिलहाल एहि पर यथास्थिति बनल रहि सकैत अछि. कइटा ट्रेन के स्टोपेज खुशरूपुर मे बंद करय के विरोध मे लोक सभ दरभंगा इंटरसिटी एक्सप्रेस ट्रेन मे आगि लगा देलखिन्ह. विरोध के ई तरीका नीक नहिं अछि. एहि सं लोक सभ के परेशानी होएत अछि आओर देश के करोड़ो रुपया के संपत्ति के नुकसान सेहो होएत अछि.
ओना लिच्छवी के बारे मे कहनाय छनि जे जहिआ सं ई ट्रेन सीतामढ़ी जाए लागल अछि तहिआ सं कहिओ टाइम पर नहिं चलल अछि. सभ दिन चारि- पांच घंटा लेट रहिबे करैत अछि. एहि लेल विचार भs रहल अछि जे ट्रेन के समस्तीपुर तक चलाएल जाए. आओर समस्तीपुर सं सीतामढ़ी तक एकटा लिंक ट्रेन चलाएल जाए जे लिच्छवी के मेल देत. आओर जे लोक लिच्छवी सं नई दिल्ली दिस जाए चाहैत छथि लिंक ट्रेन सं आबि एकरा पकड़ि सकैत छथि. एहि सं ट्रेन के रख-रखाब सेहो नीक सं होएत र टाइम पर सेहो चलत.
Webmasters Make $$$
Subscribe to: Post Comments (Atom)


text:
कुबलाई खान
कुबलाई खान (/ˈkuːblaɪ ˈkɑːn/;[१] मङ्गोलियन: Xyбилaй xaaH , Xubilaĭ xaan; मध्य Mongol: Qubilai Qayan , "Khagan Qubilai"; सेप्टेम्बर २३, १२१५ – फेब्रुअरी १८, १२९४),[२][३] जन्म कुबलाई (मङ्गोलियन: Xyбилaй , Xubilaĭ; मध्य Mongol: Qubilai ; सेहो spelled Khubilai) आ मन्दिरक नाम शिजुसँ सेहो चिनैत छल । ओ मङ्गोल साम्राज्यक पाँचम खागन छी ओ सन् १२६० सँ सन् १२९४ तक शासन केने छल । ओ सन् १२७१ मे चीनमे युआन राजवंशक स्थापना समेत केने छल आ उनकर मृत्यु तक पहिल युआन सम्राटक रूपमे शासन चलाने छल ।
प्रारम्भिक जीवन[सम्पादन करी]
कुबलाई खान तोलुइक चौथा बेटा तथा सोघाघतानी बेकिसँगक दोसर बेटा छल । उनकर दादा जंगेज खान सुझाव देल अनुसार उनकर माता बुद्धिष्ट टनगुट महिला उनकर धाइमाक रूपमे राखने छल , जेकरा कुबलाई पछा बहुत सम्मान करैत छल । सन् १२२४ मे इलि नदि तिर मङ्गोलक खवार्जमियाक जित पश्चात घर आवैत क्रममे जंगेज खान अपन नातीसभक पहिल शिकार पश्चात उत्सव केने छल ।[४]
सन्दर्भ सामग्रीसभ[सम्पादन करी]
- ↑ "Kublai Khan".
- ↑ Rossabi 1988, p. 13
- ↑ Rossabi 1988, pp. 227–228
- ↑ Weatherford, Jack. The Secret History of the Mongol Queens. प॰ 135.


text:
लखनऊ: उत्तर प्रदेश हिंदी संस्थान द्वारा डॉ. देवशंकर नवीन कें साहित्य सौहार्द सम्मान देबाक घोषणा भेल अछि. भारतक विभिन्न प्रांत ओ क्षेत्रीय भाखा कें साहित्य सृजन ओ अनुवाद द्वारा सौहार्द सूत्र मे जोड़बाक लेल ई पुरस्कार देल जाइत अछि. एहिमे दू लाख टाकाक पुरस्कार शामिल अछि.
ज्ञात हो जे डॉ नवीन मैथिली आ हिन्दी दुनू भाखा मे पीएचडी केने छथि आ सम्प्रति जेएनयू मे प्रोफेसर छथि. ई विभिन्न भाखा ओ विधा केर 60 सं बेसी पोथी लिखने छथि. मैथिली मे हिनक 'चानन काजर', आधुनिक साहित्यक परिदृश्य, हाथी चलय बजार, मैथिली साहित्य : दशा, दिशा, सन्दर्भ सहित कतिपय संपादित पोथी आबि चुकल अछि. मिथिमीडिया दिस सं हिनका बधाइ.


text:
विकास के नाम पर बिहार के लोक नीतीश जीके दोबारा चुनलखिन्ह. भारी मत सं वापस लैलखिन्ह. मुदा आब जखन नीतीश जी विकासक बात करि रहल छथिन्ह त विरोध भ रहल अछि.
ई कि भ रहल अछि बिहार मे? कि अहां बिहार के फेर सं बैक गियर मे ल जाए चाहय छी? कि पिछड़ापन मे रहय के कारण विकास काटय दौड़ैत अछि? कि ओतेक दिन सं अन्हार मे रहय के कारण इजोत नीक नहि लगैत अछि? आंखि चौंन्हिआ जा रहल अछि?
अखन देश-दुनिया भर मे बिहार के लsक जे लोक के मानसिकता बदलि रहल अछि ओ कि अहां के नीक नहि लगैत अछि? कि अहां चाहैत छी जे दुनिया अहां के बिहारी कहि के ताना मारैत रहय?
अगर नहि बिहार के नाम दुनिया सम्मान सं लए तकरा लेल अहां के अपन सोच सेहो बदलय पड़त. मुख्यमंत्री जीक विकास के काज के समर्थन करय पड़त. किछ दिक्कत अछि त मिल-बैसि क सुलझा लिअ.
औरंगाबाद जिला के नवीनगर मे एनटीपीसी के सहयोग सं 1980 मेगावाट के तीनटा पावर स्टेशन लगय वाला अछि. ई सरकारी... गैरमजरुआ जमीन पर बनय वाला अछि. मुदा एहि जमीन पर कब्जा कएने लोक सभ मुआवजा के नाम पर अड़ंगा लगा रहल छथिन्ह.
सरकार नवीनगर आओर बारुण के एहि लेल चुनलल किएक त एहिठाम सरकारी जमीन काफी ज्यादा छल. सरकार एहिठाम के रेट सं करीब ढाई गुना बेसि मुआवजा देबय लेल तैयार सेहो भ गेलमुदा जखन लोक के पता लगलन्हि जे मुआवजा मिलत त ओ अपन-अपन जमीन रेट बढ़ा देलखिन्ह.
हो-हंगामा करय लागलाह... ट्रेन तक मे आगि लगा देलखिन्ह. पुलिस कार्रवाई मे 25 लोक घायल सेहो भेलाह. लोक के कहनाय अछि जे सरकार जबरदस्ती जमीन पर कब्जा करि रहल अछि. एहि के लsक इलाका मे तनाव बनल अछि.
एहि के लsक राजनीति सेहो शुरू भ गेल अछि. चुनाव मे मात खाएल पार्टी सभ के लेल राजनीति चमकाबय के ई नीक मौका छनि. लोक सभ के भड़काएल जा रहल अछि. धरना-प्रदर्शन के काज शुरू भ गेल अछि.
प्रशासन के कहनाय अछि जे एहिठाम अंकरोहा गाम के लोक जेहि 954 एकड़ जमीन के मुआवजा मांगय छथिन्ह ओ गैरमजरूआ अछि आओर एहि पर कोन हिसाब सं मुआवजा देल जाएत.
मुख्यमंत्री जीक सेहो कहनाय छनि जे आखिर मुआवजा देल जाए त ककरा? मुआवजा त जमीन मालिक के देल जाएत. मगर अगर ओ जमीन सरकारी अछि... गैरमजरुआ अछि त मुआवजा ककरा?
मुख्यमंत्री त इहो कहलखिन्ह जे लोक फैसला करथु जे हुनका कि चाही अंधकार या प्रकाश. ई जमीन कोनो प्राइवेट कंपनी के फायदा पहुंचाबय लेल नहि लेल जा रहल अछि. ई ओहि लेल... लेल जा रहल अछि जकर अहां सभ के सभ सं बेसि जरूरत अछि.
आ ओ चीज अछि बिजली. आजुक आधुनिक युग मे बिजली के बिना विकास के किरण पहुंचनाए असंभव अछि. विकास के मुद्दा पर नीतीश जीक सहयोग करिऔ. एहि मुद्दा पर किछ लोक सरकार के बदनाम करय लेल दस तरहक खेल खेलत. एहि सं बचि ते रहय के जरूरत अछि.
अपना सभ आब एहन स्थिति मे छी जे पाछां जनाय मुश्किल अछि. आगां बढ़हें पड़त. बिहार के लोक पर अखन पूरा देश-दुनिया के नजर अछि. अहांक नवका पीढ़ी विकास के राह ताकी रहल अछि. अपन नहि त भविष्य केर चिंता करु. बिहारके चिंता करु.


text:
क्षेत्रीय दल सभमे आंतरिक लोकतंत्र जरूरी : सुधाकर सिंह
वीरेंद्र यादव न्यूज एजेंसी
पटना । राजद के कद्दावर राजपूत नेता जगदानंद सिंह क पुत्र सुधाकर सिंह क्षेत्रीय दल मे बढैत अलोकतांत्रिक परंपरा पर चिंता व्यक्त केलथि अछि। ओ कहला अछि जे क्षेत्रीय दल सभमे आंतरिक लोकतंत्र जरूरी अछि।
2010 मे रामगढ़ सँ भाजपाक टिकट पर चुनाव लडनिहार सुधाकर सिंह क संबंध मे कहल जाइत अछि जे हिनकर हारिमे अपनहि पिता क पैघ भूमिका छलनि। ओना 2017 मे गया स्नातक क्षेत्र निर्वाचन मे राजद क प्रत्याशी अपन भाइ पुनीत सिंह कए पक्षमे प्रचार करबाक आरोपमे भाजपा सेहो हिनका निलंबित कए देलक।
दिल्ली विश्वविद्यालय सँ स्नातक रहल सुधाकर सिंह सम्प्रति भाजपा क खिलाफ अभियान चला रहल छथि आऔर ओ मानैत अछि जे भाजपा सँ लड़इ लेल क्षेत्रीय दल सभमे आंतरिक लोकतंत्र जरूरी अछि।
ओ भाजपा आऔर परिवार आधारित क्षेत्रीय पार्टी सभके अंतर केर उल्लेख करैत कहैत अछि कि भाजपा लग निष्ठावान कार्यकर्ता सभक प्रबल टीम अछि। बूथ स्तरसँ लकए पंचायत स्तर तक कार्यकर्ता सभकेँ संगठन अछि आऔर हुनक काजक देखरेख केर तंत्र सेहो अछि। जखन कि क्षेत्रीय पार्टी सभ लग नेता अछि। नेताक परिवार अछि आऔर वोटर अछि। बीचमे समादक कोनो संगठित नेटवर्क नहि अछि। निर्णय लेबए मे कोनो पारदर्शिता नहि अछि। नेताक निर्णय सर्वमान्य होयत अछि। संगठन क नाम पर ठाड़ तंत्र केवल नेतृत्व केर आदेश वाहक अछि। निर्णयमे संगठन केर कोनो भूमिका नहि होयत अछि। पछिला राज्यसभा आ विधान सभा चुनावमे राजद आ जदयू उम्मीदवार सभक चयन अहीÓ बातक प्रमाण अछि।
सुधाकर कहैत अछि कि भाजपा सेहो आब कांग्रेस बनि गेल अछि। इंदिरा गांधी सेहो अपन सत्ता बचेबा खातिर चुनाव आयोग आऔर न्यायालय केर राजनीति हितक लेल प्रयोग करैत छलीह। भाजपा सेहो वएह कए रहल अछि। आगु ओ कहैत अछि कि राजनीतिमें स्थायित्व लेल आर्थिक संसाधन आऔर मीडिया दू प्रमुख कारक अछि। दुनु कांग्रेस आऔर भाजपाक सँग रहैत अछि। आर्थिक रूप सँ बड़का घड़ाना अहि दुनु दलकेँ व्यापक स्तर पर आर्थिक पृष्ठपोषण करैत अछि आऔर मीडियाक बड़का हिस्सा आ खांचा अही दुनु दलकें हितक पोषक अछि।
सुधाकर सिंह आगु बजैत अछि कि बड़का स्तर पर राजनीतिक गोलबंदी भाजपा किंवा कांग्रेसक नेतृत्वमे सेहो संभव अछि। जमीन घिसकल लोक भाजपा विरोधमे अछि। क्षेत्रीय पार्टी सभक एक बड़का हिस्सा भाजपा केर विरोधमे ठाड़ अछि। एहनमे कांग्रेस कए सेहो बदल पड़तनि आऔर कॉमन मिनिमम प्रोग्राम केर साथ क्षेत्रीय पार्टी सभके साथ गोलबंदी करय पड़तनि, नव गठबंधन बनाबय पड़तनि। सुधाकर कहैत छथि जे व्यक्तिगत स्तर पर ओ अहि प्रयासमे लागल छथि आऔर भिन्न भिन्न मिथिला देशम पार्टी क नेता सभसँ मिलिकए भाजपा क खिलाप गोलबंदीक प्रयास क रहल छथि। ओ मानला जे वाट्सअप, फेसबुक आऔर ट्विटर केर समयमे सेहो संसाधन आऔर श्रम केर उपयोगिताक नकारल नहि जा सकैत अछि। निसन्देह जमीनी कार्यकर्ता मात्र पार्टी केर मजगुति प्रदान करैत अछि।
सुधाकर सिंह आगु कहैत छथि जे भाजपाक राजनीतिक चरित्र सवर्ण आऔर बनिया आधारित रहल अछि। एकरा बादो ओ नव सामाजिक आ जातीय समूहमे पसारबाक प्रयास क रहल अछि। बिहारमे ई सभ जनैत जे यादव केर वोट भाजपा केर नहि भेटैत अछि। पार्टी तीन यादव केर प्रदेश अध्यक्ष बनाओलक। लोकसभा चुनावक समय प्रधानमंत्री नरेंद्र मोदी स्वयं कए अतिपिछड़ी जाति सँ जोडि़ प्रचार कएलक आऔर एकर लाभ सेहो पार्टी कए चुनावमे भेटलनि। ओ आगु मानलक जे भाजपाक जीतमे मुसलमान क खिलाप गोलबंदी मात्र एक कारण नहि रहल अछि। अहिकें पाछा सामाजिक खांचाक पसार क बड़का भूमिका रहल अछि। आगु ओ कहलनि कि भाजपा केर विजय रथ कए रोकबाक लेल कांग्रेस आ क्षेत्रीय पार्टी सभकेँ सेहो आधार पसारबाक रणनीति पर काज करैय पड़तनि आऔर निर्णय प्रक्रियामे आंतरिक लोकतंत्र बहाल करय पड़तनि जाहिसँ कार्यकर्ता सभके सेहो पार्टीक साथ होयबाक आभास होय। तखनहि भाजपाक खिलाप विकल्प ठाड़ भ सकैत अछि।
अनुवाद प्रस्तुति : रामबाबू झा


text:
अपन नहियर आयल मां दुर्गा पांच दिन बाद विदा भ गेलीह। मां क विदाई काल सब आंखि नोरायल छल। विदाई गीत स सब भावुक भेल छल। मां क खोइझ भरबा काल किछु महिला त फूटि-फूटि कनलीह। एक-दोसर कए सिनूर लगा सौभाग्यक आशिष ल सब मां कए अगिला साल एबाकलेल आमंत्रित केलीह।
-
बड्ड नीक। एहि तरहक दुरगाजीक भसानक समाचार मैथिलीयीमे आ मैथिली द्वारा संभव।
2. एकटा सुझाव जे नव प्रारूप तँ नीक अछिये मुदा पुरनका पी.डी.एफ. बला प्रारूप सेहो बीच-बीचमे दैत रहियौक (26म अंकक बाद प्रायः नहि आयल अछि) कारण ओहिसँ प्रिंट अखबार पढ़बाक आनन्द भेटैत रहए।
Comments are closed.


text:
मुजफ्फरपुर। उत्तर बिहार क पर्यटन स्थल क कायाकल्प हेबाक बाट आओर आसान भ गेल। एहि ठामक मुख्य पर्यटन स्थल दिस देशी-विदेशी पर्यटक कए आकर्षित करबा मे आब भारतीय रेलवे सेहो जुटि गेल अछि। इंडियन रेलवे कैटरिंग एंड टूरिज्म कारपोरेशन (आईआरसीटीसी) अपन सेवा मे विस्तार आ पर्यटन कए बढ़ावा देबा लेल नव योजना मे उत्तर बिहार कए जगह देलक अछि। आईआरसीटीसी एहि ठामक स्थल कए चिह्नित करि बाहर क पर्यटक कए एहि दिस अनबाक प्रयास करत। रेलवे क अधिकारी एहि क्षेत्र क पर्यटन आ धार्मिक स्थल कए चिह्नित करबाक काज मे जुटि गेल छथि।
पूर्व-मध्य रेलवे आईआरसीटीसी क आरएम राजेश राणा कहलथि जे उत्तर बिहार मे पर्यटन क अपार संभावना अछि। रेलवे अपन सुविधा क माध्यम स एहि ठामक पर्यटन स्थल स देशी-विदेशी पर्यटक कए जोड़त। उत्तर बिहार क सीतामढ़ी, मधुबनी, दरभंगा, वैशाली, रक्सौल आदि क्षेत्र मे कईटा ऐतिहासिक, पौराणिक आ धार्मिक दृष्टिकोण स महत्वपूर्ण स्थल अछि, जे पर्यटक कए लुभा सकैत अछि। रेलवे अधिकारी ओहि स्थल कए चिह्नित करि रहल छथि जे देशी-विदेशी पर्यटक कए घूमबा योग्य अछि। इ जानकारी सेहो लेल जा रहल अछि जे एहि स्थान पर पर्यटक क ठहरबा लेल कोन-कोन आ केहन सुविधा उपलब्ध अछि। रेलवे एहि ठाम अबै वाला पर्यटक कए एहि स्थल क संबंध मे विस्तृत जानकारी सेहो उपलब्ध कराउत। एकरा चिह्नित करबाक काज फरवरीक अंत तक पूरा करि लेल जाइत।
मुख्य पृष्ठ समाचार देशी-विदेशी पर्यटक कए रेलवे आनत उत्तर बिहार


text:
Monday, February 15, 2016
मोहरा
मोहरा
मास दिनक पछाइत पता लगल जे कुरसोवालीक सराधो भऽ गेल। गामक ओहन काज जे एक दिनक आकि एक क्षणा नइ छी, जे चुपचाप भऽ जाएत। सराधक पाछू क्रिया-कर्मक भोज-भातक संग नह-केश अछि तइसँ पहिने तेरातिक भोजो आ छौरझँपी होइए, तहूसँ पहिने लहाश जरौल जाइए। एते नमगर-चौड़गर काज आ बुझबो ने केलौं..!
फेर अपनेपर नजैर पड़ल, नजैर पड़िते जखन मास दिनकेँ गुनलौं तँ केतौ खोंच-खरोंच नइ बूझि पड़ल। माने जहिना सभ-दिना जिनगी अछि तहिना ऐछे, तखन किए ने बुझलौं। आइ जँ केतौ मास-दिनक तीर्थ-वर्तमे गेल रहितौं आकि कोनो महानगरे घुमैले गेल रहितौं, सेहो तँ नहियेँ केतौ गेलौं हेन। मुदा मनमे ईहो जिज्ञासा तँ जगले रहए जे जे कुरसोवाली एक समए गामक रंगमंचपर मुख्य नचनिहारि छलि, तेकर सराध केहेन भेल?
फेर भेल जे मास दिनक पुरान गप छी तखन जँ केकरोसँ पुछबे करबैन जे कुरसोवालीक सराध भऽ गेलैन तँ ओ मुँह दुसि कहबे करत कि ने जे तूँ गाममे नइ छेलह जे देखतहक आकि सुनितहक जे पहिने सराध भेल आकि मुइल, एतबो ने बुझल छह।
कोनो गरे ने देखिऐ जे की करब। मुदा मनमे बुझैक जिज्ञासा तँ रहबे करए।
विचारलौं जे रस्ते-रस्ते दछिनवरिया बाधक खेत देखैक बहन्ने जाएब, ओही बीचमे कुरसोवालीक घर पड़ै छै, जँ कोनो सुराग बूझि पड़त तँ गप खोड़ि देबै, माने चर्चा चालि देबइ। जखने चर्चा उठत कि जहिना धिया-पुता चौमास खेतक अल्लू उखड़लाहा वाड़ीकेँ कियो खुरपीसँ तँ कियो ठेंठिया कोदारिसँ चलिया-चलिया किर्ड़ी तक बीछ लइए तहिना सभ बीछा जाएत...।
यएह सोचि दछिन-मुहेँ विदा भेलौं।
संयोज नीक बैसल। कुरसोवालीक बेटा- सिंहेसरा उत्तरे-मुहेँ अबैत रहए। खुटियाएल केशो देखलिऐ आ रंग झड़ल धोतियो बूझि पड़ल। बूझि एना पड़ल जे नवका धोतीक पाइढ़ ओहिना चक-चक करैत जेहेन नव रंगलमे चक-चकाइत रहैए। लगमे अबिते मनमे भेल माइयक सराधक विषयमे सिंहेसरासँ पुछिऐ।
मुदा फेर भेल जे जँ नइ मरल होइ तखन तँ अनेरे ई कहि गरियौत जे हमरा माएकेँ जीवितेमे सराधक बात पुछैए। भाय! सरधा ने जीवितमे होइ छै मुदा सराध तँ मुइला पछातिये होइ छै। अन्तर एतबे ने अछि जे परक अधिकार धऽ घर चैल जाइए। आगूमे देखते सिंहेसरे बाजल–
“काका, गोड़ लगै छी, माए-बापक करजासँ फारकती भेल।”
‘माए-बापक करजा’ सुनि मनमे ठहकल जे निसचित माइक सराध कऽ निचेन भेल अछि। गपक पन्ना भेटल। पन्ना पकैड़ पुछलिऐ–
“नीक जकाँ कर्जासँ फारकती पौलह किने?”
‘नीक जकाँ फारकती’ सुनि सिंहेसराक जेना छाती दहैल कऽ कुड़बुड़ा उठलै। बाजल-
“कक्का, जिनगी भरि जेकरा सेवलक ओहो देह चोरा लेलक।”
सिंहेसराक बात भाँजेपर ने चढ़ल जे की कहलक। पुछलिऐ–
“से की?”
बाजल–
“कक्का, तोरा सभकेँ ते बुझले छह जे माइयो आ बाबूओ दुनू परानी जिनगी भरि खुशीलाल कक्का ऐठाम खटल, जे कमाएल-खटाएल से खेलक-पीलक, हमरो पोसलक। हमरा बिआहो कऽ देलक। गाममे केते कमाइये होइ छै जे औझका लोक जकाँ गुजर कैरतौं तँए पंजाब चैल गेलौं। एम्हर बाबूओ मरि गेल। पनरहे दिन गेना भेल रहए, भड़ो जोकर पाइ नइ कमेने रहौं जे अबितौं, नइ एलौं। माइये आगियो देलकै आ सराधो केलकै।”
सह दैत कहलिऐ–
“जहिना बेटाकेँ अधिकार अछि तहिना ने माइयोकेँ अछि, नीके भेलह।”
बाजल-
“नीके की हएत कक्का, तखन तँ गरीब लोकक माए-बापक सराध भगवाने भरोसे होइए, सएह भेल।”
झमान भऽ सिहरैत सिंहेसराक मन देख कहलिऐ-
“पार-घाट तँ लगिये गेलह किने?”
झुझुआइत सिंहेसरा बाजल-
“पार की लागत तखन तँ अपन हारल लोक बाजिये कऽ की करत।”
जे बात बुझैक जिज्ञासा छल ओ तर पड़ि गेल। ऊपर चैल आएल पिताक सराध। माइक सराध दिस बातकेँ बढ़बैत पुछलिऐ-
“माइयक कहह?”
‘माए’ सुनि सिंहेसरा विचलित होइत बाजल-
“कक्का, बाउकेँ मरना थोड़बे दिनक पाछू माए दुखित पड़ि गेल। अपने गामोमे ने रही, खुशीलाल कक्का, एको दिन खोजो-पुछाइर ने केलखिन आ एक पाइक गोटीकेँ के कहए। भनसिया समाद देलक। जे पाइ कमेने रही से पठा देलिऐ, अपने जँ चैल ऐबतौं तँ ओहो कमाइ ने होइत।”
बिच्चेमे कहलिऐ-
“से ते नीके केलह।”
‘नीक’ सुनि सिंहेसराक बोल ने आगू उठै आ ने पाछू होइ। हेबो केना करैत, कोनो कि समाजमे छपित बात अछि जे लोकक किरदानी भेड़िया-धसान जकाँ छै। अधलोकेँ तेते नीक कहत जे राड़ीक फूल जकाँ अपने हवामे उड़ैत अकास चढ़ि जाइए, आ अकास चढ़ल काजकेँ धकियबैत-धकियबैत खेत-कातक रस्ता जकाँ बहुपेड़ियाकेँ एकपेड़िया बनबैत नाओं मेटा खेते बना लइए आ जखन खोज-खबैर होइ छै ते कहैए जे सर्वेक खतियानमे ने खत्ते-खेसरा चढ़ल अछि आ ने नक्शामे नक्शे बनल अछि। मुदा सिंहेसरा से नइ केलक, अपन इमानकेँ इमनदारीसँ अङैजैत बाजल-
“कक्का, तोरा लग मुँह उठबैत लाज होइए, मुदा बाप-पित्ती तँ तोहीं सभ ने भेलह, बेटा-भातीज जँ लगतियो करत तँ तोहीं सभ ने तेकर निमरजना करबहक।”
सिंहेसराक बात सुनि जेना हृदयमे धक्का लगल। धक्को केना ने लगैत, एकटा बाल-बोध ऐसँ बेसी कहिये की सकैए। पीठ उघारि आगूमे देत जे कक्का लिअ गलती केलौं एक सए जूता मारू। मनुख विवेकी छी, लाज ओकर आभूषण छिऐ, जे अंगीकार केला पछाइत लोककेँ रहिये की जाइ छै। मनमे जेना उड़ी-बीड़ी जकाँ लगल। मुदा गुण भेल जे सिंहेसरे बाजल-
“कक्का, जे बुढ़ियाक धारलिऐ, से ते करबे केलिऐ।”
मुदा की धारलिऐ, की केलिऐ की नइ केलिऐ, की करक चाही, की नइ करक चाही..? एक संग अनेको प्रश्न मनमे नाचि उठल। नचैत मन सिंहेसराक पिता- ढोरबापर पड़ल। सुधंग लोक खुशीलालक एकटा महींसक सेवाक सोल्होअना भार ढोरबापर, यएह जिनगी यएह दुनियाँ। कुरसो बिआह भेल रहैन। कुरसोक जइ टोलमे बिआह भेल, ओ अगुआएल लोकक टोल, ओइमे एकघरा। पत्नीक (माने सिंहेसराक माए) चिष्टो-चार आ बजै-भुकैक ढंग सेहो अगुआएल। सुधंग पति पेब कुरसोवाली एक-छत्र परिवारक गारजन बनि गेलि।
सत्तैर-अस्सीक दशकमे मिथिलांचलमे भूमि आन्दोलन जोरपर छल। आने गाम जकाँ हमरो गाममे पहीपट्टीबलाक आधासँ बेसी जमीन। बटेदार जगि कऽ बटायदारी आन्दोलन केलक। ओना गामबलाक खेत नहि मुदा बहरबैयाक प्रलोभन जे अहीं सभकेँ सभटा खेत सुमझा देलौं, ऐ लोभमे गामक लोक संग भऽ गेल। जमीनेक लोभ कुरसोवालीकेँ सोझहामे रखि, नेता बना टोलमे ठाढ़ कऽ देलक। बुझलो बातमे कुरसोवाली लोभा गेली। बुझल बात ई जे जे खेत बटाइ करैए ओकर तँ हक बनिते छै। मुदा मुफ्तक माल केकरा गाड़ा लगै छै जे कुरसोवालीकेँ लगैत, ओ ओइ आन्दोलनमे चारित्रिक गुण[1] बिसैर ओइ बटाइ जमीनपर अपन हक बनबैले छोट-छोट खोपड़ीनुमा घर बनबा, ओइमे आगि लगबा, गामक तीस-पैंतीस गोरेक बीच ओइ अगिलग्गी केसमे हमरो नाओं घोंसिया देलक। वएह कुरसोवाली जे मोहरा बनि गाममे एते भारी फसाद केलक। तेकरे सराधक चर्च छी।
निरीह, निरदोस सिंहेसराकेँ पुछलिऐ-
“बुढ़ियाक मृत्यु नीक जकाँ भेल किने?”
हमर बात जेना सिंहेसराक मनकेँ बेध देलकै। ओकरो अपन माइयक किरदानी मनमे ठहकैत रहइ। जहिना विश्वमोहिनी लग नारद बाबाक बगलेमे शिवजीक दूत देख बानरक मुँह बनौने रहैत तहिना बूझि पड़ल। मुदा आब उपाइये की अछि। यएह ने जे ओ गामक इतिहासक एक अंश भेल।
मृत्यु सुनि सिंहेसरा बाजल-
“कक्का, हम जे दू सालसँ पंजाब जाए लगलौं हेन, तेकर माक खुशीलाल काकाकेँ भऽ गेलैन। ई बिसैर गेलखिन जे सरकारो नोकरीबलाकेँ जनम भरि पार लगबै छै।”
सिंहेसराक बात सुनि बूझि पड़ल जे माइक पीड़ा ओकरा सता रहल छै। कहलिऐ-
“से की?”
सिंहेसरा बाजल-
“कक्का, जखन माए दुखित पड़ल, अपने गाममे नइ रही, घरवालीक समाद गेल, जे रूपैया रहए से पठा देलिऐ। जँ अपने गाम चैल ऐबतौं ते ओहो आमदनी केतएसँ आनितौं।”
बजलौं किछु ने मुदा मुड़ी तँ डोलाइये देलिऐ। डोलैत मुड़ी देख जेना सिंहेसराकेँ सह भेटलै। बाजल-
“कक्का, बेमारी आगू हम सभ सकबै, केते कमाइये अछि। बुढ़ियाक दवाइ छुटि गेलइ। पछाइत बहीन आबि अपना ऐठाम लऽ गेलै। ओहो ते हमरे जकाँ अछि। ओहो नइ सकलै। बेमारी बैढ़ते गेलइ। ओतै मरि गेल। ओतै जराओलो गेल।”
जेना साँस छुटल, कहलिऐ-
“तँए ने बुझने छेलौं।”
“भोज-भात नीक जकाँ केलहक किने?”
सिंहेसराक आँखि ढबढबाएल। बाजल-
“केकरा नइ माए-बापक सेवाक लिलसा रहै छै, मुदा ओते वैभवो रहत तखन ने पार लागत।”
कहलिऐ-
“अखन काजक बेर अछि, तोहूँ जाह अपन काज देखहक आ हमहूँ खेत देखैले जाइ छी।”
◌
Subscribe to: Post Comments (Atom)


text:
पटना। भारत (बिहार)-नेपाल सीमा पर 2600 करोड़ टका स 557 किलोमीटर लंबा बार्डर कारिडोर क निर्माण होएत। एहि परियोजना कए केंद्र स सैद्धांतिक सहमति भेट गेल अछि। गृह मंत्रालय एकर पहिल चरण शुरू करबा लेल मंजूरी सेहो द देलक अछि। 70.56 करोड़ टका क लागत स 24 किमी लंबा पहिल चरण पर काज एहि साल शुरू भ जाएत। एहि चरण मे मुख्य रूप स सीतामढ़ी जिला मे सडक बनत। पथ निर्माण मंत्री नंदकिशोर यादव क कनुसार फिलहाल छह चरण मे एहि कारिडोर कए पूरा हेबाक अछि। एहि लेल 213.67 किमी क प्राक्कलन पथ निर्माण विभाग केंद्र कए मंजूरी लेल पठेने अछि। एहि पर कुल 615.36 करोड़ टका खर्च होएत। श्री यादवक अनुसार 2016 तक भारत-नेपाल सीमा पर 557 किमी सड़क क निर्माण पूरा क लेल जाएत। एहि सड़क क निर्माण पर 2500 स 2600 करोड़ टकाक खर्च हेबाक अछि। केंद्र बिहार क हिस्सा क लेल 1702 करोड़ टका आवंटित केलक अछि। परियोजना पूरा करबा लेल केंद्र द्वारा आवंटित राशि क अतिरिक्त जे अन्य खर्च आउत ओ राज्य सरकार खर्च करत। एहि सड़क क निर्माण में कई ठाम बांध त किछु ठाम सहायक सडक सेहो बनाउल जाएत। एलायनमेंट क बीच में कई ठाम पुल सेहो आबि रहल अछि। सबटा पुल लेल केंद्र सरकार राशि आवंटित नहि केलक अछि। सरकार कए एहि सडक लेल नाबार्ड क मदद सहो भेटल अछि। मंत्री क अनुसार दू लेन क एहि सडक मे दायां-बायां ढाई-ढाई मीटर क फ्लैंक होएत। सुपौल जिला क कोसी नदी पर बनल पुल एहि सड़क क एलायनमेंट क हिस्सा अछि। एहि सडक पथ निर्माण विभाग टेंडर सेहो क चुकल अछि। उम्मीद कैल जा रहल अछि जे अप्रैल स काज शुरू भ जाएत। पथ निर्माण मंत्री कहला जे इ सड़क बिहार क अपन ईस्ट-वेस्ट कारिडोर होएत किया कि पश्चिम चंपारण क मदनपुर स्थित गोबरहिया गाम स शुरू भ इ सडक किशनगंज क गलगलिया में खत्म होएत।
कोन जीला मे केतबा बनत सडक
पश्चिम चंपारण-110.35 किमी
पूर्वी चंपारण-74.29 किमी
सीतामढ़ी-89.50 किमी
मधुबनी-40.99 किमी
अररिया-104.025 किमी
किशनगंज-98.05 किमी
बिहार कए भेटल एकटा आर कोरिडोर
पटना। भारत (बिहार)-नेपाल सीमा पर 2600 करोड़ टका स 557 किलोमीटर लंबा बार्डर कारिडोर क निर्माण होएत। एहि परियोजना कए केंद्र स सैद्धांतिक सहमति भेट गेल अछि। गृह मंत्रालय एकर पहिल चरण शुरू करबा लेल मंजूरी सेहो द देलक अछि। 70.56 करोड़ टका क लागत स 24 किमी लंबा पहिल चरण पर काज एहि साल शुरू भ जाएत। एहि चरण मे मुख्य रूप स सीतामढ़ी जिला मे सडक बनत। पथ निर्माण मंत्री नंदकिशोर यादव क कनुसार फिलहाल छह चरण मे एहि कारिडोर कए पूरा हेबाक अछि। एहि लेल 213.67 किमी क प्राक्कलन पथ निर्माण विभाग केंद्र कए मंजूरी लेल पठेने अछि। एहि पर कुल 615.36 करोड़ टका खर्च होएत। श्री यादवक अनुसार 2016 तक भारत-नेपाल सीमा पर 557 किमी सड़क क निर्माण पूरा क लेल जाएत। एहि सड़क क निर्माण पर 2500 स 2600 करोड़ टकाक खर्च हेबाक अछि। केंद्र बिहार क हिस्सा क लेल 1702 करोड़ टका आवंटित केलक अछि। परियोजना पूरा करबा लेल केंद्र द्वारा आवंटित राशि क अतिरिक्त जे अन्य खर्च आउत ओ राज्य सरकार खर्च करत। एहि सड़क क निर्माण में कई ठाम बांध त किछु ठाम सहायक सडक सेहो बनाउल जाएत। एलायनमेंट क बीच में कई ठाम पुल सेहो आबि रहल अछि। सबटा पुल लेल केंद्र सरकार राशि आवंटित नहि केलक अछि। सरकार कए एहि सडक लेल नाबार्ड क मदद सहो भेटल अछि। मंत्री क अनुसार दू लेन क एहि सडक मे दायां-बायां ढाई-ढाई मीटर क फ्लैंक होएत। सुपौल जिला क कोसी नदी पर बनल पुल एहि सड़क क एलायनमेंट क हिस्सा अछि। एहि सडक पथ निर्माण विभाग टेंडर सेहो क चुकल अछि। उम्मीद कैल जा रहल अछि जे अप्रैल स काज शुरू भ जाएत। पथ निर्माण मंत्री कहला जे इ सड़क बिहार क अपन ईस्ट-वेस्ट कारिडोर होएत किया कि पश्चिम चंपारण क मदनपुर स्थित गोबरहिया गाम स शुरू भ इ सडक किशनगंज क गलगलिया में खत्म होएत।


text:
-
मैथिली साहित्यिक गोष्ठी
Thursday, November 26, 2015काठमाण्डू, ०७ नोभेम्बर, २०१५"वर्तमान राजनीतिक सन्दर्भ आ मैथिलीक भविष्य" विषय पर प्राज्ञ रमेश रञ्जन झा जीक अध्यक्षता आ प्रा.डा. राम अवतार यादव जीक प्रमुख आतिथ्यमे बालुवाटार, काठमाण्डूमे मैथिली साहित्यिक गोष्ठी सम्पन्न भेल अछि । कार्यक्रममे साहित्यकार धीरेन्द्र प्रेमर्षि मन्तव्य व्यक्त करैत कहलनि जे राज्य मैथिलीप्रति सदति पूर्वाग्रही रहल अछि । तहिना प्रा.डा. राम अवतार यादव कहलनि जे मैथिली संकट अवस्थामे रहितो जीवित अछि । मैथिलीकेँ लेल कतेक काज केलहुँ से महत्वपूर्ण नै, काजक स्तरीयता महत्वपूर्ण हए छै । कार्यक्रममे रूपा झा, विजय दत्त, विनीत ठाकुर, श्याम शेखर झा लगायतकेँ सर्जक सभ अपन रचना प्रस्तुत केने छल । कार्यक्रमक ब्यवस्थापन निराजन झा एवं संचालन आ आयोजन कुन्दन कुमार कर्ण केने छल ।कार्यक्रमक सम्पूर्ण विवरण तस्वीरमे
Labels: तस्वीर संग्रह, मैथिली साहित्यिक गोष्ठी | 0 comments | | Email This BlogThis! Share to Twitter Share to Facebook|
-
शराब पर गजल
Wednesday, September 9, 2015
Labels: तस्वीर संग्रह | 0 comments | | Email This BlogThis! Share to Twitter Share to Facebook|
-
तोहर याद नै आबै तँइ पी लए छी हम
जिनगी आब दारुमे डुबि जी लए छी हम
मतलब कोन छै हमरा दुनियासँ तोरा बिनु
अपनेमे मगन रहि ककरो की लए छी हम
दर्दक अन्हरीयामे पिअबाक मानक नै
कहियो काल कम कहियो बेसी लए छी हम
छै अलगे मजा स्वर्गक चुमनाइमे बोतल
तोहर ठोर बुझि नित चुमि सजनी लए छी हम
मजबूरी कहू या हिस्सक या नियत कुन्दन
बस दुनियाक आगू बनि नेही लए छी हम
मात्राक्रम : 2221-222-22-1222
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल (रक्षा बन्धन विशेष)
Monday, August 31, 2015फरिछाक देखू सभटा नाताक बिस्तारमे
निःस्वार्थ भेटत भाई बहिनेक संसारमे
कतबो करत अपनामे झगड़ा लड़ाई मुदा
छल नै रहत कनियो ककरो डांट फटकारमे
अनमोल बन्धन थिक ई एहन सिनेहक अटल
पाएत नै केओ भगवानोक दरवारमे
राखीक धागा छी बहिनक आश विश्वास यौ
आशीष पाबै छै भाई जैसँ उपहारमे
ईवर दए हमरा कुन्दन सभ जनममे बहिन
जिनगी बितै नै कहियो बिनु नेह अन्हारमे
मात्राक्रम : 221-222-2221-2212
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल
Thursday, August 27, 2015कली त खिलल मुदा फुला नै सकल
हृदयसँ गुलाब बनि लगा नै सकल
वसंत बहार सन पहर छल मुदा
सिनेहसँ बाग ओ सजा नै सकल
कथीक कमी छलै हमर नेहमे
खुशीसँ किएक ओ बता नै सकल
बताह बनाक छोडि हमरा चलल
पियास हियाक ओ बुझा नै सकल
नसीब हमर खराब कुन्दन छलै
हिया त मिलल अपन बना नै सकल
मात्राक्रम : 12112-1212-212
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
जहिना दीपमे तेल जरूरी हए छै
तहिना नेहमे मेल जरूरी हए छै
जितबा लेल जिनगीक जुआमे मनुषकेँ
अपने किस्मतक खेल जरूरी हए छै
नेहक बाटपर जाइ बड़ी दूर तेहन
विश्वासक चलब रेल जरूरी हए छै
हितमे काज केनाइ समाजक असलमे
लोकप्रिय बनै लेल जरूरी हए छै
बिनु संघर्ष जिनगीक मजा कोन कुन्दन
कहियो काल किछु झेल जरूरी हए छै
मात्राक्रम : 2221-221-122-122
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
करितै नेह जँ केओ अथाह हमरो
रहितै मोन खुशीमे बताह हमरो
नेही एक बनी हमहुँ साँच ककरो
अछि जिनगीक रहल आब चाह हमरो
बनि घटवाह निमन भेट जाइ संगी
हेतै पार सफलताक नाह हमरो
कविता गीत गजल आ अवाज सुनिते
कहितै लोक जखन वाह वाह हमरो
मिलिते आइ नजरि ओकरासँ कुन्दन
मोने मोन भऽ गेलै निकाह हमरो
मात्राक्रम : 2221-122-121-22
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
ओकर यादक आइ फेरो विर्रो उठल हियामे
उडिया गेलौं हम बिहारि प्रेमक बहल हियामे
जादू मौसमकेँ असर केलक मोन पर हमर जे
आस्ते–आस्ते दर्द मिठगर नेहक बढल हियामे
अन्चोकेमे चान दिस ई चंचल नजरि कि गेलै
छल पूनमकेँ राति सूरत ओकर सजल हियामे
जा धरि ठठरी ठार रहतै मरिते रहब अहाँपर
खाइत शप्पत हम कहै छी प्रिय ई गजल हियामे
मोनक सेहन्ता हमर छल ललका गुलाब कुन्दन
ककरा सभ किछु भेटलै ऐठाँ जे रहल हियामे
मात्राक्रम : 2222-2122-2212-122
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल
Sunday, June 21, 2015साँच नेह कहियो धोखा नै दए छै
मोनमे बिछोड़क फोंका नै दए छै
एक बेर जे बुझियौ छुटि गेल संगी
बेर-बेर किस्मत मौका नै दए छै
देखियोक लगमे अन्ठा देत सदिखन
एक छुटलहा हिय टोका नै दए छै
त्याग साधना आ नित चाही तपस्या
साँच नेह ईश्वर ओना नै दए छै
दोहराक कुन्दन नेहक बात नै कर
साँझमे पराती शोभा नै दए छै
मात्राक्रम : 212-122-222-122
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
सुनू मेट्रो एफ.एम.सँ प्रसारित हमर अन्तरवार्ताक सम्पूर्ण अंश
Sunday, June 7, 2015
Labels: अन्तरवार्ता, श्रव्य/दृश्य | 0 comments | | Email This BlogThis! Share to Twitter Share to Facebook|
-
अन्तरवार्ता - मेट्रो एफ.एम. 94.6 मेगाहर्ज पर
Sunday, May 31, 2015
Labels: अन्तरवार्ता, तस्वीर संग्रह | 0 comments | | Email This BlogThis! Share to Twitter Share to Facebook|
-
गजल (भू-कम्पक सन्दर्भमे)
Sunday, May 17, 2015घर छोडि डरमे जी रहल छीएहन शहरमे जी रहल छीदिन राति छी काटैत एनाजेना कहरमे जी रहल छीसंसार अपनेमे मगन छैभगवान भरमे जी रहल छीप्रकृतिसँ हारल अछि परिस्थितिकालक असरमे जी रहल छीमजबूर छी जिनगीसँ कुन्दनतँइ एसगरमे जी रहल छीमात्राक्रम : 221-222-122© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल (भू–कम्पक सन्दर्भमे)
Thursday, May 14, 2015सम्पूर्ण भूकम्प पीड़ित आ एहि कारणे अपना सभक बीचसँ गुजरलप्रति श्रद्धाञ्लीस्वरूप समर्पित ई गजल
जै ठाँ छल काइल नित जिनगीक मुस्कान
तै ठाँ बस नोरक रहि गेलै किए स्थान
हे ईश्वर ई केहन खेल प्रकृति केर
लोकक घर जेना अछि बनि गेल शमसान
गजलक अक्षर-अक्षर कानैत अछि आब
कहि धरती कोना यौ बनि गेल बइमान
कहियो सुन्नरता जै देशक रहल शान
छन भरिमे सभ ओ मेटा गेल पहचान
आशा मोनक कुन्दन अछि जीविते मोर
उगबे करतै जिनगीमे एक दिन चान
मात्राक्रम : 222-222-221-221
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
फेसबुक अवगत - वैचारिक बहस
Sunday, April 5, 2015
Labels: तस्वीर संग्रह, फेसबुक अवगत | 0 comments | | Email This BlogThis! Share to Twitter Share to Facebook|
-
गजल
Sunday, March 29, 2015अहाँ बिनु नै जी सकब हम
अलग रहि करि की सकब हम
बिछोड़क ई नोर नैनक
बहल कोना पी सकब हम
जरल मोनक वेदना ये
कते सहि सजनी सकब हम
मिलत जे प्रेमक सुईया
हिया फाटल सी सकब हम
विरहमे नित आब कुन्दन
बिता नै जिनगी सकब हम
बहरे-मजरिअ (1222-2122)
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
तस्वीर - हम धीरेन्द्र प्रेमर्षि जीक संग
Thursday, March 26, 2015
Labels: तस्वीर संग्रह | 0 comments | | Email This BlogThis! Share to Twitter Share to Facebook|
-
फेसबुक अवगत - मैथिली सिने संसारमे प्रकाशित अन्तर्वार्ता पर आएल फेसबुक प्रतिकृया
Sunday, March 22, 2015
Labels: अन्तरवार्ता, तस्वीर संग्रह, फेसबुक अवगत | 0 comments | | Email This BlogThis! Share to Twitter Share to Facebook|
-
गजल (होरी/होली विशेष)
Friday, March 6, 2015
Labels: तस्वीर संग्रह | 0 comments | | Email This BlogThis! Share to Twitter Share to Facebook|
-
खुशीक अनेक रंग सब पर बरसै
हँसीक इजोर संग जिनगी चमकै
अबीर गुलाल बीच फगुआ शोभै
गुलाब समान देह गम-गम गमकै
उमंग हियासँ नै घटै कहियो धरि
बसन्त बहार अंगना घर टहलै
मिलान जुलान केर पावनि थिक ई
दरेग दयाक चाहमे सब बहकै
विरान जकाँ रहब हमहुँ नै कुन्दन
हमर जँ सिनेह लेल केओ तरसै
मात्राक्रम : 121-121-2122-22
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
हम
Monday, March 2, 2015
Labels: तस्वीर संग्रह | 0 comments | | Email This BlogThis! Share to Twitter Share to Facebook|
-
सम्मान - मैथिली सिने संसारद्वरा कएल गेल सम्मान
Monday, February 23, 2015
Labels: तस्वीर संग्रह, सम्मान | 0 comments | | Email This BlogThis! Share to Twitter Share to Facebook|
-
गजल
Saturday, February 21, 2015चाहलौँ जकरा हम जान परानसँ
छोड़ि हमरा से चलि गेल गुमानसँ
जे कहै जिनगी भरि संग रहब हम
से करेजा देलक चीर असानसँ
एखनो टटका अछि दर्द हियामे
व्यक्त कोना शब्दक करब बखानसँ
हम त पुजलौँ प्रेमक बनि कऽ पुजगरी
सत धरम पूरा निस्वार्थ इमानसँ
जीविते बनि गेलौँ लास जकाँ हम
हम त गेलौँ कुन्दन एहि जहानसँ
मात्राक्रम : 2122-2221-122
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
अन्तरवार्ता - मैथिली सिने संसार पत्रिकाक अगहन–पुष अंकमे प्रकाशित अन्तरवार्ता
Friday, February 20, 2015प्रस्तुत अछि लोकप्रिय पत्रिका मैथिली सिने संसारक अगहन–पुष अंकमे प्रकाशित हमर पूरा अन्तरवार्ता
सप्तरी जिल्लाक एक साधारण परिवारमे जन्मल गजलकार कून्दन कुमार कर्ण कम समयमे बेसी चर्चित भेनिहार युवा गजलकार छी । कनिये टासँ मैथिली साहित्यमे कमल चला रहल कुन्दन अत्यन्त प्रतिभाशाली व्यक्ति छथि । श्री जनता माध्यमिक विद्यालय, खुरहुरीयासँ विद्यालय शिक्षा आर्जन कऽ श्री महेन्दविन्देश्वरी बहुमुखी क्याम्पस, राजविराजसँ ब्यवस्थापनमे स्नातक केनिहार ई नेपाल सरकारक निजामती सेवामे सेहो कार्यरत छथि ।
विद्यालय जीवन कालसँ गजल रचना सुरु कऽ एखन धरि दर्जनौ गजल रचना कऽ चूकल अछि । हुनकर गजल आ शाइरीसँ मिथिलाक हजारौ युवा प्रभावित छथि । पछिला किछु बरिससँ सामाजिक सञ्जालमे बेसी सकृयताक संग अपन रचना सभ सार्वजनिक करैत आबि रहल हुनकर नेपाल आ भारत दुन्नू देशेमे प्रशंसक सभ छथि । मुदा हनुका एतऽ धरि आबैमे की ? केहन ? कतेक ? संघर्ष करऽ पडलै एहि सम्बन्धमे सुनी “मैथिली सिने संसार”क प्रतिनिधि कमल मण्डल संग भेल हुनकर गप्प सप्प ।
▶ अहाँ गजल रचनाक क्षेत्रमे कोना प्रवेश केलहुँ ?
– कनिये टासँ साहित्य, गीत आ संगीतमे हमर रुची रहि आयल अछि । स्कूल पढैत काल हम अतिरिक्त कृयाकलामे बेसी सहभागी हएत रहिये । विद्यालय जीवनसँ हमर रचना सभ विभिन्न रुपे पत्र–पत्रिकामे प्रकाशित हएत रहै । दर्जनौ पत्र–पत्रिकामे हमर रचना सभ प्रकाशित भऽ चूकल अछि । गजल आ शेर–ओ–शाइरी हम कनिये टासँ पसन्द करै छी । स्कूल आ कलेजक समयमे मैथिलीमे गजल रचना कऽ हम संगी सभकेँ सुनाबैत रही । सभ हमर प्रशंसा करेैत रहै । हमरा प्रोत्साहन करैत रहै । मुदा जहियासँ हम फेसबुक आ ट्वीटर लगायत सामाजिक सञ्जाल मार्फत अपन रचना सार्वजनिक केनाइ सुरु केलहुँ तहियासँ हमर साहित्यिक बाटमे नवका मोड आबि गेल । हम अपन रचना सभ बेसीसँ बेसी लोक धरि पहुँचाबमे सफल भेलहुँ । ढेर रास साहित्यकार सभसँ जुटबाक अवसर सेहो प्राप्त केलहुँ । एहि क्रममे फेसबुक पर हमर भेंट प्रसिद्ध मैथिली गजलकार आशीष अनचिन्हा जीसँ भेलै । ओ हमरा हुनकेँ द्वारा सञ्चालित हुनक ब्लग http://anchinharakharkolkata.blogspot.com सँ जोडलनि । जे कि पूर्ण रुपेन मैथिली गजलसँ सम्बन्धित लेख, आलेखसँ भरल छै । तकर बाद हम गजलक विषयममे गहन अध्ययन केनाइ सुरु कऽ देलहुँ आ पहिल बेर निअमपूर्वक अरबी बहरमे गजल रचना करबामे सफल भेलहुँ । फलस्वरुप आशीष जी द्वारा जानकारी भेटल जे हम मैथिलीमे अरबी बहरमे गजल कहनिहार नेपालक पहिल गजलकार छी । जैसँ हमरा एहि क्षेत्रमे समर्पित भऽ लगबाक लेल आर प्रेरणा प्राप्त भेल ।
▶ “अरबी बहर” की छी ?
– गजल मुख्तः अरबी शब्द छी आ एकर जननी सेहो अरबी साहित्य छी । जेना संस्कृत काव्ज्य परम्परामे “छन्द” हए छै तहिना उर्दू आ फारसी गजल परम्परामे “बहर” हए छै । जेना छन्द कविताक लय निर्धारण करै छै तहिना बहर गजलक लय निर्धारण करै छै । सामान्य भाषामे हम सभ बहरकेँ छन्द बुझि सकै छी मुदा बहर निर्माणक अपने पृथक निअम सभ छै । गजल प्राय कोनो नै कोनो बहरमे कहल जाइ छै । बिना बहरकेँ गजल भै भऽ सकैछ । गजल गीत आ कवितासँ एक अलगे विधा रहलाक कारण अरबी बहरमे गजल रचना करऽ चाहै वला सभकेँ समय खरचा कऽ अध्ययन केनाइ जरुरी छै ।
▶ गजल रचनाक क्षेत्रमा प्रवेश करऽ लेल प्रेरणा किनकासँ प्राप्त भेल ?
– हम महाकवि विद्यापति रचित गीत सभ सुनबालेल बहुत पसन्द करै छी । हुनकासँ प्रभावित सेहो छी । मुदा खास कऽ गजल क्षेत्रमे लगबाक कारण केओ एक व्यक्ति प्रेरक नै छथि । हमर अन्तर आत्मासँ जागल रुची आ मैथिली भाषा एवं संस्कृति प्रतिक प्रेम नै एहि क्षेत्रमे लगबाक प्रमुख कारण छी । एखन हम बहुत लोकसँ ढेर रास सहयोग, शुभकामना आ सिनेह पाबि रहल छी जैसँ हमर मनोबल वृद्धि भऽ रहल छै ।
▶ की अहाँ मैथिलीकेँ अलाबा आन भाषा दिस सेहो कलम चला रहल छी ?
– हम अंग्रेजी, हिन्दी आ नेपालीमे सेहो गजल सभ रचना केने छी ।
▶ वर्तमान समयमे विभिन्न विधाक मैथिली पोथी सभ निरन्तर प्रकाशित भऽ रहल छै मुदा एकर उचित बजारीकरण भेल अवस्था नै छै । अर्थात् मैथिली साहित्य व्यावसायीकरण नै भऽ पाबि रहल छै । की एहन अवस्थामे आब आबै पीढी मैथिली साहित्मे अपन योगदान दऽ सकत ?
– धन्यवाद । बहुत नीक सन्दर्भ उठेलहुँ अहाँ । सभसँ पहिने त छिरीयाल मैथिली गजलकार, साहित्यकार आ कलाकार सभकेँ एक ठाम संगठित भेनाइ जरुरी छै । मिथिलामे एखनो बहुत रास लोक सभ नीक जकाँ मैथिली पढ आ लीख लेल नै जानै छै । एकर मुख्य कारण छी विद्यालय शिक्षा मैथिलीमे प्राप्त नै भेनाइ । मैथिली भाषा आ साहित्यमे गति प्रदान करबा लेल मिथिलामे अनिवार्य रुपमे विद्यालय शिक्षा मैथिलीमे प्रदान केनाइ जरुरी छै । नेपालमे एखन संविधान बनबाकेँ क्रममे अछि । तेँ आब बनै वला संविधानमे विद्यालय शिक्षा मातृभाषामे करबाक प्रावधान लेल हम सभकेँ अपन–अपन क्षेत्रसँ अवाज उठाब पडतै । खुशीक बात त ई छी जे वर्तमान समयमे मिथिलाक बहुत रास युवा युवती सभ मैथिली साहित्य, गीत, संगीत आ कलाक क्षेत्रमे सकृय रुपसँ लागि रहल अछि ।
▶ हम अहाँ द्वारा हमल गजल सभ सुनलहुँ । किछु प्रमे आ वियोगक गजल सभ बहुत मार्मिक अछि । की एहन गजल सभमे रहल ब्यथा सभ अहाँकेँ वास्तविक जिनगीसँ सम्बन्धित त नै अछि ।
– हम हजल, वाल गजल आ भक्ति गजल सेहो रचना केने छी । तहिना राजनीति, दर्शन तथा विभिन्न सामाजिक जीवनसँ जूडल विषय पर सेहो रचना केने छी । समय सन्दर्भ देखिक श्रोता सभकेँ केहन रचना पसन्द आबि सकै छै तै हिसाबे रचऽके प्रयास करै छी । जैमे हमर कल्पना शक्तिक महत्वपस्र्ण भूमिका खेलै छै । अतः हमर कहल गजल सभकेँ हमर वास्तविक जिनगीसँ कोनो सम्बन्ध नै छै ।
▶ एखन बजारमे पाप, ¥याप आ आइटम गीत सभ धूम मचा रहल छै । लोक सभ एकरे पसन्द सेहो कऽ रहल छै । एहन अवस्थामामे गजलक औचित्य की ?
– संसार कतबो बदलतै मुदा सूर्य, पृथ्वी आ चान कहियो नै बदलि सकै छै । तै सूर्यक ठाम पृथ्वी लऽ सकै छै नै त पृथ्वीक ठाम चान । बजारमे बहुत चीज सभ आबै छै आ जाइ छै मुदा किछु चीज लोकक हिया आ दिमागमे सदति लेल बसि जाइ छैक । गजल लोकक भावना आ आत्मासँ जूटल रहै छै । संसार रहला धरि एकर औचित्य कहियो समाप्त नै भऽ सकै छै । हमर कहल गजल सभ एखनो हजारौ लोक सभ पसन्त कऽ रहल छै ।
▶ भविष्यक योजना की अछि ?
– गजल रचनाक निरन्तरता दैत विभिन्न विषयवस्तु पर रचना कऽ मैथिली पाठक सभको मनोरञ्जन प्रदान केनाइ आ जिनगी भरि मैथिली आ मिथिलाक सेवा केनाइ ।
▶ वर्तमान युवा पीढी अर्थात नव प्रतिभाक की कहऽ चाहबै ?
– कहल जाइ छै लोक जतऽ जन्मे छै तै ठामक माटिक ऋण ओकरा पर रहै छै । तै अपन भाषा, संस्कृति, कला आ साहित्सँ प्रेम करु । प्रबर्धन करु । युवा अवस्था एहन अवस्था छी जे लोकक भविष्य निर्धारणक आधार तय करै छै । एहि अवस्थाक सदूपयोग करु । मिथिलाक युवा युवती सभ मेहनी हए छै । प्रतिभा सम्पन्न हए छै । ई बात सारा संसार जानै छै । तेँ मैथिली आ मिथिलाक लेल महान् कार्य करि अपन प्रतिभाक देखाउ ।
▶ अहाँ एक युवा गजलकार छी । एहि उमेरमे बहुत प्रशंसक कमा चूकल छी । मुदा एखन धरि सिङ्गल छी । अहाँकेँ डबल भेल कहिया देख सकै छी ?
– हा हा हा हा ....... ई प्रशन त हमरा संसारक सभसँ खतरनाक प्रशन बुझाइत अछि । एखन सोचने नै छी । सही समय एलापर डबल हेबै ।
▶ तपाई अपन प्रशंक सभकेँ “मैथिली सिने संसार” मार्फत की कहऽ चाहबै ?
– सर्वप्रथम त हुनका सभकेँ हम हार्दिक धन्यवाद देब चाहब । हुनका सभक सिनेहक कारणे हम गजल रचनाक क्षेत्रमे निरन्तर आगू बढि रहल छी । खास कऽ मैथिल युवा युवती सभकेँ “मैथिली सिने संसारक” माध्यमसँ कहब चाहब जे एखन बहुत संख्यामे अहाँ सभ मैथिली गजल गजल, शेर–ओ–शायरी आ साहित्यिक क्षेत्रमे कलम चला रहल छी । ई खुशीक बात छी । मुदा अहाँ सभ कोनो क्षेत्रमे लागैसँ पहिने तैसँ सम्बन्धित विस्तृत ज्ञान हाँसिल केलाक बाद लागी । एहिसँ अहाँके यात्रा सहज भेलाक संगे अपन लक्ष्य धरि असानसँ पहुँच सकै छी । जेना साहित्य लोककेँ सभ्य बनाबै छै तहिना गजल लोककेँ गुनवाण बनाबै छै । जँ अहाँ सभमेसँ केओ मैथिली गजल क्षेत्रमे सकृयताक संग आबऽ चाहै छी त हम अपन दिससँ जे कऽ सकब से सहयोग करऽ लेल सदिखन तयार छी ।
▶ अपन प्रशंकहरु सभक लेल कोनो सम्पर्क नं. या
– अवश्य । वहाँहरुले मलाई मेरो यो ई–मेल आईडी मार्फत सम्पर्क गर्न सक्नुहुन्छ E-mail : kundankumarkarna145@gmail.com
धन्यवाद !
Labels: अन्तरवार्ता | 0 comments | | Email This BlogThis! Share to Twitter Share to Facebook|
-
प्रेम दिवस विशेष पोष्ट कार्ड
Wednesday, February 4, 2015
Labels: तस्वीर संग्रह, प्रेम दिवस | 1 comments | | Email This BlogThis! Share to Twitter Share to Facebook|
-
गजल
Saturday, January 31, 2015आब सहब नै दाबन ककरो
जोर जुलुम आ चापन ककरो
गेल जमाना क्रूरक सभकेँ
घर त हमर छल आसन ककरो
भेल बहुत जे भेलै काइल
लोक सुनै बस भाषण ककरो
पूत मधेसक छी अभिमानी
सहि कऽ रहब नै शोषण ककरो
दर्द विभेदक भारी कुन्दन
माथ हमर अछि चानन ककरो
मात्राक्रम : 2112-222-22
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
भक्ति गजल (सरस्वती वन्दना)
Sunday, January 25, 2015
Labels: भक्ति गजल | 0 comments | | Email This BlogThis! Share to Twitter Share to Facebook|
-
भक्ति गजल (सरस्वती वन्दना)
Saturday, January 24, 2015हे शारदे दिअ एहन वरदान
हो जैसँ जिनगी हमरो कल्याण
पूजब सदति हे माए बनि पूत
अपना शरणमे दिअ हमरा स्थान
निष्काम हो मोनक सभ टा आशसुख शान्ति आ जगमे दिअ सम्मान
जिनगी समाजक लागै शोकाज
हमरा बना दिअ तेहन गुणवान
लिअ प्रार्थना कुन्दनकेँ स्वीकारिबल वुद्धि विद्या आ दिअ ने ज्ञान
मात्राक्रम : 2212-222-221
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
गजल
Friday, January 16, 2015तोरा आदर कि केलियौ तूँ त हमरा सस्ता बुझि लेलही
बस अपनाकेँ गुलाब हमरा सुखल सन पत्ता बुझि लेलही
मोनक कुर्सी कि देलियौ बैस तोरा एके छन लेल हम
हमरे जिनगीक तूँ अपन राजनीतिक सत्ता बुझि लेलही
गजलक गंभीरता मधुरता असलमे तोरा की मालूम
हमरा शाइर त बात दूरक अपन तूँ भगता बुझि लेलही
शारीरिक हाउ भाउ तोहर बुझाइत रहलहुँ एना सदति
जेना नेहक रहै पहिल बेर हमरे खगता बुझि लेलही
नै छै जै मोनमे रहल चाह नेहक कोनो कुन्दन हमर
तै मोनसँ हम किएक जोडब अधूरा नाता बुझि लेलही
मात्राक्रम : 22221-212-2122-222-212
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
हम
Tuesday, January 13, 2015
Labels: गजल, तस्वीर संग्रह | 0 comments | | Email This BlogThis! Share to Twitter Share to Facebook|
-
गजल
Saturday, January 3, 2015साँचमे शायद ओ नै चाहैत रहै
मोन झुठ्ठे सदिखन पतिआबैत रहै
फुलि हमर आगू ओ सुन्नर फूल जकाँ
बाग पाछू अनकर गमकाबैत रहै
हम हियामे बैसेलहुँ बुझि नेह अपन
तेँ सदति हमरा ओ तड़पाबैत रहै
साँच नेहक दुनियामे अछि मोल कहाँ
लोक जैमे जिनगी बीताबैत रहै
जाइ छल मन्दिर नित कुन्दन संग मुदा
प्राथनामे दोसरकेँ माँगैत रहै
मात्राक्रम : 212-222-2221-12
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|


text:
डॉ. देवशंकर नवीन (१९६२- )
ओ ना मा सी (गद्य-पद्य मिश्रित हिन्दी-मैथिलीक प्रारम्भिक सर्जना), चानन-काजर (मैथिली कविता संग्रह), आधुनिक (मैथिली) साहित्यक परिदृश्य, गीतिकाव्य के रूप में विद्यापति पदावली, राजकमल चौधरी का रचनाकर्म (आलोचना), जमाना बदल गया, सोना बाबू का यार, पहचान (हिन्दी कहानी), अभिधा (हिन्दी कविता-संग्रह), हाथी चलए बजार (कथा-संग्रह)।
सम्पादन: प्रतिनिधि कहानियाँ: राजकमल चौधरी, अग्निस्नान एवं अन्य उपन्यास (राजकमल चौधरी), पत्थर के नीचे दबे हुए हाथ (राजकमल की कहानियाँ), विचित्रा (राजकमल चौधरीक की अप्रकाशित कविताएँ), साँझक गाछ (राजकमल चौधरी मैथिली कहानीयाँ), राजकमल चौधरी की चुनी हुई कहानियाँ, बन्द कमरे में कब्रगाह (राजकमल की कहानियाँ), शवयात्राक बाद देहशुद्धि, ऑडिट रिपोर्ट (राजकमल चौधरी की कविताएँ), बर्फ और सफेद कब्र पर एक फूल, उत्तर आधुनिकता कुछ विचार, सद्भाव मिशन (पत्रिका)क किछु अंकक सम्पादन, उदाहरण (मैथिली कथा संग्रह संपादन)।—सम्पादक
अदद्दी पेनकँ मजगुत
करबाक आवश्यकता
मिथिलाक सांस्कृतिक विरासत तकैत दूर धरि नजरि जाइत अछि, सबसँ पहिने देखाइत अछि जे उच्च शिक्षा प्राप्त करबाक, गम्भीर चिन्तन-मनन करबाक, छोट-सँ-छोट बात पर पर्याप्त विचार-विमर्श करैत निर्णय लेबाक प्रथा मिथिलामे पुरातन कालसँ अबैत रहैत रहल अछि। मुदा तकर अतिरिक्त ÷परसुख देबामे परमसुख'क आनन्द लेबाक आ जीवनक हरेक आचार एवं आचरणमे लयाश्रित रहबाक अभ्यास मैथिल जनकेँ निकेनाँ रहलनि अछि। स्वयं कष्ट सहिओ क', अपन सब किछु गमाइओ क', दोसरकेँ अधिकसँ अधिक प्रसन्नता देबाक आदति मिथिलामे बड़ पुरान अछि। प्रायः इएह कारण थिक जे अतिथि सत्कारमे मिथिलाक लोक अपना घरक थाड़ी-लोटा धरि बन्हकी राखि देलनि। दोसरकेँ सम्मान देबामे मैथिल नागरिक बढ़ि-चढ़ि कए आगू रहल अछि। भनसियाक काज कर'बला व्यक्तिकेँ महराज अथवा महराजिन, केस-नह-दाढ़ी-मोंछ साफ कर'बला व्यक्तिकेँ ठाकुर-ठकुराइन, घर-आँगनमे नौरी-बहिकिरनी आ सोइरी घ'रमे परसौतीक काज करबाब'वाली स्त्राकेँ दाय कहि
क' सम्बोधित करबाक प्रथा मिथिलामे एहने धारणासँ रहल होएत। ध्यान देबाक थिक जे मिथिलामे दादीकेँ, जेठ बहिनकेँ आ घ'रक अत्यधिक दुलारि बेटीकेँ दाय कहबाक परम्परा अछि।
अध्ययन, चिन्तन, मननक प्रथा मिथिलामे बड़ पुरान अछि। मुदा ई सत्य थिक जे अशिक्षेक कारणेँ मिथिला एतेक पछुआएलो रहल। गनल गूथल जे व्यक्ति अध्ययनशील भेलाह, से अत्यधिक पढ़लनि, जे नहि पढ़ि सकल, से अपन रोजी-रोटीमे लागल रहल। रोजी-रोटीक एक मात्रा आधार कृषि छल। विद्वान लोकनिक गम्भीर बहसमे बैसबाक अथवा ओहिमे हिस्सा लेबाक तर्कशक्ति, बोध-सामर्थ्य, आ पलखति रहै नहि छलनि, तेँ जे उपदेश देल जाइन, तकरा आर्ष वाक्य मानि अपन जीवन-यापनमे मैथिल लोकनि तल्लीन रहै छलाह। ईश भक्तिक प्रथा अहू कारणें मिथिलामे दृढ़ भेल। मानव सभ्यताक इतिहास कहै'ए जे प्रकृति-पूजन, नदी-पहाड़-भूमि-वृक्ष-पशु आदिक पूजन एहि करणेँ शुरुह भेल जे प्रारम्भिक कालमे जीवन-रक्षाक आधार इएह होइत छल। लोक अनुमान लगौलक जे सृष्टिक कारण, स्त्री-पुरुषक जननांग थिक, तेँ ओ लिंग पूजा आ योनि-पूजा शुरुह केलक, जे बादमे शिवलिंग आ कामयोनि पूजाक रूपमे प्रचलित भेल। बादमे औजार पूजन होअए लागल।... तें पूजा पाठमे लीन हेबाक प्रथा पुरान अछि। मिथिलामे ओहि समस्त पूजन-पद्धतिक अनुपालन तँ होइते रहल; पितर पूजा, ग्रामदेव पूजा, ऋतु पूजा, फसल पूजा, कुलदेव-देवी पूजा आदिक प्रथा बढ़ल। हमरा जनैत विद्वान लोकनि द्वारा ईश भक्तिक उपदेश एहि लेल देल जाइत रहल हएत जे ईश भक्तिमे लागल लोक धर्म-भयसँ सदाचार अनुपालनमे लागल रहत, सद्वृत्तिमे लीन रहत, सामाजिक मर्यादाक ध्यान राखत, भुजबल-धनबलक मदमे निर्बल-निर्धन पर अत्याचार नहि करत।...लक्ष्यपूर्ति त' नहिएँ भेल, उनटे लोक धर्मभीरु, पाखण्डी अन्धविश्वासी आ निरन्तर लोभी, स्वार्थी, अत्याचारी होइत गेल, परिणामस्वरूप आजुक मैथिल-प्रवृत्ति हमरा सभक सोझाँ अछि।
कृषि जीवनसँ समाजक कौटुम्बिक बन्हन एते मजगुत छल, जे भूमिहीनो व्यक्ति सम्पूर्ण किसानक दर्जा पबै छल। हरेक गाममे सब वृत्तिक लोक रहै छल। डोम, चमार, नौआ, कुमार, गुआर, धोबि, कुम्हार, कोइरी, बाह्मण, क्षत्राी... आदि समस्त जातिक उपस्थितिसँ गाम पूरा होइ छल। जमीन्दार लोकनि समस्त भूमिहीनकें जागीर दै छलाह, बाह्मण पुरहिताइ करै छलाह, नौआ केश कटै छलाह; कुमार ह'र-फार, चौकी केबाड़ बनबै छलाह; धोबि कपड़ा-बस्तर धोइ छलाह...। सम्पूर्ण समाज एक परिवार जकाँ चलै छल। सब एक दोसरा लेल जीबै छलाह, सब गोटए किसान छलाह, कृषि-सभ्यतामे मस्त छलाह।
सिरपंचमी दिनक ह'र-पूजा हो; दसमी, दीया-बाती, सामा-चकेबाक उत्सव हो; मूड़न-उपनयन-विवाह-श्राद्ध हो; छठि अथवा फगुआ हो... बिना सर्वजातीय, सर्ववृत्तीय लोकक सहभाग नेने कोनो काज पूर नहि होइ छल। एहिमेसँ बहुत बात तँ एखनहुँ बाँचल अछि, होइत अछि ओहिना, ओकर ध्येय कतहु लुप्त भ' गेल अछि।
मिथिलाक विवाहमे एखनहुँ जा धरि नौआ ब'रक कानमे हुनकर खानदान लेल गारि नहि देताह (परिहास लेल); धोबिन अपना केस संगें कनियाँक केस धो क' सोहाग नहि देतीह, विवाह पूर्ण नहि मानल जाइत अछि। ध्यान देबाक थिक जे एहि तरहेँ ओहि नौआकेँ कन्याक पिता आ धोबिनकेँ कन्याक माइक ओहदा देल जाइत अछि। मिथिलाक छठि पाबनि तँ अद्भुत रूपेँ सम्पूर्ण विरासतक रक्षा क' रहल अछि। नदीमे ठाढ़ भ' कए सूर्यकेँ अर्घ देबाक ई प्रथा जाति-धर्म समभावक सुरक्षा एना केने अछि जे समाजक कोनहुँ वर्गक सहभागक बिना ई पाबनि पूर्ण नहि होएत। नेत अइ स'ब टामे एकता आ समानताक सूत्र स्थापित रखबाक रहैत छल। ई कलंक स्वातन्त्रयोत्तरकालीन मिथिलाक स्वाधीन मानवक नाम अथवा वैज्ञानिक विकास, बौद्धिक उन्नति, औद्योगिक प्रगतिक माथ जाइत अछि, जे समस्त विकासक अछैत मानव-मनमे लोभ-द्रोह, अहंकार एहि तरहें भरलक छूआछूत, जाति-द्वेष, शोषण-उत्पीड़न बढ़ैत गेल; आ आइ मिथिला-समाज, जे त्याग, बलिदान, प्रेम, सौहार्द लेल ख्यात छल, सामाजिक रूपें खण्ड-खण्ड भेल अछि। पैघसँ पैघ आपदा, विभीषिका ओकरा एक ठाँ आनि कए, एकमत नहि क' पबै'ए। मिथलाक उदारता आ सामाजिकता ई छल जे ककरो बाड़ी-झारीमे अथवा लत्ती-फत्तीमे अथवा कलम-गाछीमे नव साग-पात, तर-तरकारी, फूल-फल होइ छल तँ सभसँ पहिने ग्रामदेवक थान पर आ पड़ोसियाक आँगनमे पहुँचाओल जाइ छल; कोनो फसिल तैयार भेलाक बाद आगों-राशि कोनो परगोत्री देल जाइ छल; खेतमे फसिल कटबा काल खेतक हरेक टुकड़ीमे एक अंश रखबारकेँ देल जाइ छल...ई समस्त बात सामाजिक सम्बन्ध-बन्धक मजगूतीक उदाहरण छल।
कोनो स'र-कुटुमक ओतएसँ कोनो वस्तु सनेसमे आबए, तँ ओ सौंसे टोलमे लोक बिलहै छल।...कहबा लेल कहि सकै छी जे ई मैथिलजनक जीवनक नाटकीयता आ प्रशंसा हेतु लोलुपता रहल होएत... मुदा तकर अछैत एहि पद्धति आ परम्पराक श्रेष्ठता आ सामाजिक मूल्य हेतु एकर आवश्यकतासँ मुँह नहि मोड़ल
जा सकैत अछि। गाममे कोनो बेटीक दुरागसनक दिन तय होइ छल, तँ बेटीक सासुरसँ आएल मिठाइ भरि गाममे बिलहल जाइ छल। तात्पर्य ई होइ छल जे भरि गामक लोक बूझि जाए, जे ई बेटी आब अइ गामसँ चल जाएत। ओहि बेटीकेँ भरि गामक लोक धन-वित्त-जातिसँ परे, ओहि बेटीकेँ अपना घ'रमे एक साँझ भोजन करबै छल। सब किछुक लक्ष्यार्थ गुप्त रहै छल। एकर अर्थ ई छल, जे सम्पूर्ण गाम अपन-अपन थाड़ी-पीढ़ी देखा कए ओहि बेटीकँ विवेककेँ उद्बुद्ध करै छल जे बेटी! आब तों ई गाम, ई कुल-वंश छोड़ि आन ठाम जा रहल छह, हमरा लोकनि अपन शील-संस्कृतिक ज्ञान तोरा देलियहु, सासुर जा कए, ओतुक्का शील-संस्कार देखि कए अपन विवेकसँ चलिह', आ अपन गाम, अपन कुल-शीलक प्रतिष्ठा बढ़बिह'। इएह कारण थिक जे पहिने कोनो बेटीक दुरागमनक दिन पैघ अन्तराल द' कए तय होइ छल। मुदा आब ई रिवाज एकटा औपचारिकता बनि कए रहि गेल अछि; गामक बेटीकें अपन बेटी मानिते के अछि?
मिथिलामे कोनो स्त्री संगें भैंसुर आ ममिया ससुरक वार्तालाप, भेंट-घाँट वर्जित रहल अछि, एते धरि जे दुनूमे छूआछूतक प्रथा अछि। आधुनिक सभ्यताक लोक एकरा पाखण्ड घोषित केलनि। परिस्थिति बदलै छै, त' मान्यताक सन्दर्भ बदलि जाइ छै, से भिन्न बात; मुदा एहि प्रथाकेँ पाखण्ड कहनिहार लोककेँ ई बुझबाक थिक जे ई प्रथा एहि लेल छल, जे एहि दुनू सम्बन्धमे समवयस्की हेबाक सम्भावना बेसी काल रहै छल। संयुक्त परिवारक प्रथा छल, कखनहुँ कोनो अघट घटि सकै छल। ई वर्जना एकटा शिष्टाचार निर्वहरण हेतु पैघ आधार छल। प्रायः इएह कारण थिक जे विवाह कालमे घोघट देबा लेल प्राथमिक अधिकार अही दुनू सम्बन्धीय व्यक्तिकेँ देल जाइ छनि। जाहि स्त्रीकेँ केओ भैंसुर अथवा ममिया ससुर नहि छनि, हुनकहि टा ससुर स्थानीय कोनो आन व्यक्ति घोघट दै छनि। घोघट देबाक प्रक्रियामे कतेक नैतिक बन्हन रहैत अछि, से देखू, जे सकल समाजक समक्ष भैंसुर, नव विवाहित भावहुक उघार माथकेँ नव नूआसँ झाँपै छथि आ बगलमे ठाढ़ ब'र ओहि नूआकेँ घीचिकए माथ उघारि दैत अछि, ई प्रक्रिया तीन बेर होइत अछि, अन्तिम बेर माथ झाँपले राखल जाइत अछि। अर्थात्, सकल समाजक सम्मुख ओ व्यक्ति प्रतिज्ञा करैत अछि--हे शुभे! हम, तोहर भैंसुर (ससुर) प्रण लैत छी, जे जीवन पर्यन्त तोहर लाजक रक्षा करब! एते धरि जे अग्नि, आकाश, धरती, पवनकेँ साक्षी राखि जे व्यक्ति तोरा संग विवाह केलकहु अछि, सेहो जखन तोहर लाज पर आक्रमण करतहु, हम तोहर रक्षा लेल तैयार रहब!
अही तरहेँ उपनयनमे आचार्य, बह्मा, केस नेनिहारि, भीख देनिहारि, डोम, चमार, नौआ, धोबि, कमार, कुम्हार आदिक भागीदारी; आ एहने कोनो आन उत्सव, संस्कारमे सामूहिक भागीदारी सामाजिक अनुबन्धक तार्किक आधार देखबैत अछि।
कहबी अछि जे मैथिल भोजन भट्ट होइ छथि। अइ कहबीक त'हमे जाइ तँ ओतहु एकर सांस्कृतिक, पारम्परकि सूत्रा भेटल। मिथिलाक स्त्राी, खाहे ओ कोनहु जाति-वर्गक होथि, तीक्ष्ण प्रतिभाक स्वामिनी होइत रहल छथि। मुदा परदा प्रथाक कारणें हुनकर पैर भनसा घरसँ ल' क' अँगनाक डेरही धरि बान्हल रहै छलनि। अधिकांश समय भनसे घरमे बितब' पड़नि। सृजनशील प्रतिभा निश्चिन्त बैस' नहि दैन। की करितथि! भोजनक विन्यासमे अपन समय आ प्रतिभा लगब' लगलथि। आइयो भोजनक जतेक विन्यास, तीमन-तरकारीक जतेक कोटि, चटनी आ अचारक जेतक विधान मिथिलामे अछि, हमरा जनैत देशक कोनहुँ आन भागमे नहि होएत। वनस्पतिजन्य औषधिकेँ सुस्वादु भोजन बनएबाक प्रथा सेहो मिथिलामे सर्वाधिक अछि।... आब जखन एते प्रकारक भोजन ओ बनौलनि, तँ उपयोग कतए हैत?... घरक पुरुष वर्गकेँ खोआओल जाएत। सर्वदा एहिना होइत रहल अछि, जे कोनो क्रियाक विकृति प्रचारित भ' जाइत अछि, मूल तत्व गौण रहि जाइत अछि। मैथिल पेटू होइत अछि, से सब जनै'ए, मुदा मिथिलाक स्त्रीमे विलक्षण सृजनशीलता रहलैक अछि, से बात कम प्रचारित अछि। जे स्त्री कामकाजी होइ छलीह, खेत-पथार जा कए शरीर श्रम करै छलीह, गामक बाबू बबुआनक घर-आँगन नीपै, लेबै छलीह, तिनकहु कलात्मक कौशल हुनका लोकनिक काजमे देखाइ छल।
स्त्री जातिक कला-कौशलक मनोविज्ञानक उत्कर्ष तँ एना देखाइ अछि जे हुनका लोकनिक उछाह-उल्लास धरिमे जीवन-यापनक आधार आ घर-परिवारक मंगलकामना गुम्फित रहै छल। जट-जटिन लोक नाटिका विशुद्ध रूपसँ कृषि कर्मक आयोजन थिक, जे अनावृष्टिक आशंकामे मेघक आवाहन लेल होइ छल, होइत अछि; सामा भसेबा काल गाओल जाइबला गीतमे सब स्त्री अपन पारिवारिक पुरुष पात्राक स्वास्थ्यक कामना करै छथि; विवाह उपनयनमे अपरिहार्य रूपें वृक्ष पूजा (आम, महु), नदी पूजा, प्रकृति पूजा आदि करै छथि। विभिन्न वृत्तिक लोकक अधिकार क्षेत्र पर नजरि दी, तँ नौआ, कमार, कुम्हार, डोम, धोबि... सबहक स्वामित्व निर्धारित रहैत आएल अछि। जाहि गाम अथवा टोल पर जिनकर स्वामित्व छनि, हुनकर अनुमतिक बिना केओ दोसर प्रवेश नहि क' सकै छलाह। ई लोकनि आपसी समझौतासँ अथवा निलामीसँ गामक खरीद-बिक्री करै छलाह। एहि व्यवहारमे
जजमानक कोनो भूमिका अथवा दखल नहि होइ छल।
हस्तकलाक कुटीर उद्योग एतेक सम्पन्न छल, जे सामाजिक व्यवस्थामे सब एक दोसरा पर आश्रित छल। सूप, कोनियाँ, पथिया, बखाड़ी, घैल, छाँछी, सरबा, पुरहर, मौनी, पौती, जनौ, चरखा, लदहा, बरहा, गरदामी, मुखारी, उघैन, कराम, खाट, सीक, अरिपन... सब किछु लुप्तप्राय भ' गेल। एते धरि जे ई शब्द आ क्रिया अपरिचित भेल जा रहल अछि। ढोनि केनाइ, भौरी केनाइ, केन केनाइ, पस'र चरेनाइ, झिल्हैर खेलेनाइ सन क्रिया, आ सुठौरा, हरीस, लागन, बरेन, जोती, कनेल, पालो, चास, समार, फेरा, पचोटा, ढोसि, करीन सन शब्द आब आधुनिक साहित्योमे कमे काल अबै'ए।
मिथिलाक एहेन विलक्षण विरासत--कला, संस्कृति आ जीवन-यापन पद्धतिक उत्कृष्ट उदाहरण सम्भावनाविहीन भविष्यक कारणेँ आ सामाजिक कटुताक कारणेँ हेराएल जा रहल अछि। नवीन शिक्षा पद्धतिसँ सामाजिक जागृति बढ़ल, मुदा ओहि जागृतिक समक्ष ठाढ़ भेल वैज्ञानिक विकास आ आर्थिक उदारीकरणक प्रभावमे अहंकारग्रस्त समृद्ध लोककँ लोलुपता आ क्षुद्र वृत्ति। संघर्ष जायज छल। अपन पारम्परिक वृत्ति आ हस्तकलामे, पुश्तैनी पेशामे लोककें अपन भविष्य सुरक्षित नहि देखेलै। ÷रंग उड़ल मुरूत' कथामे मायानन्द मिश्र आ ÷रमजानी' कथामे ललित मिथिलाक परम्परा पर आघात देखा चुकल छथि।...
ख'ढ़क घर आब होइत नहि अछि, घरामीक वृत्ति एहिना चल गेल। सीक'क प्रयोजन, खाटक प्रयोजन समाप्त भ' गेल, बचल-खुचल माल-जाल लेल नाथ-गरदामी आब प्लास्टिकक बनल-बनाएल डोरिसँ होअए लागल, बच्चाक खेलौना प्लास्टिकक होअए लागल। नौआ, कमार, धोबि, डोमक जागीर आपस लेल जा लागल। ओ लोकनि अपन पुश्तैनी पेशा छोड़ि आन-आन नोकरी चाकरीमे जाए लगलाह। स्त्री जाति आब भानस करबा लेल किताब पढ़ए लगलीह, फास्ट फूड खएबाक प्रथा विकसित भेल। मिथिला पेंटिंगकें आफसेट मशीन पर छपबा कए पूँजीपति लोकनि री-प्रोडक्शन बेच' लगलाह। जट-जटिन आ सामा-चकेबाक खेलक विडियोग्राफी देखाओल जाए लागल। गोनू झा, राजा सलहेस, नैका बनिजारा, कारू खिरहरि, लोरिकाइनि आदिक कथा छपा कए बिक्री होअए लागल, टेप पर रेकॉर्ड क' कए, अथवा सी.डी.मे तैयार क' कए, री-मिक्ससँ ओकर मौलिकतामे फेंट-फाँट क' कए लाक सुन' लागल, आ एकरा अपन बड़का उपलब्धि घोषित कर' लागल। ... अर्थात् जे लोककला लोकजीवनक संग विकसित आ परिवर्द्धित होइ छल, तकर अभिलेखनसँ (डकुमेण्टेशन) ओकरा स्थिर कएल जा लागल। लोकजीवनक संग अविरल प्रवाहित रहैबाली सांस्कृतिक-धारा आब अभिलेखागारमे बन्द रहत, ओकर विकासक सम्भावना स्थगित रहत।
अइ समस्त वृत्तिमे जुड़ल लोककें सम्मानित जीवन जीबै जोगर वृत्ति द' कए एकर विकासमान प्रक्रियाकें आओर तीव्र करबाक आवश्यकता छलै, मुदा जखन मिथिलाक लोके ओ ÷लोक' नहि रहि गेल अछि, तखन लोक-संस्कृति आ लोक-परम्पराक रक्षा के करत?


text:
>
मशहूर साहित्यकार…कथाकार…उपन्यासकार डॉ उषा किरण खान जीके मैथिलीक साहित्य अकादमी पुरस्कार 2010 देल जाएत. हुनका ई पुरस्कार भामती उपन्यास के लेल देल जाएत.
ई पुरस्कार 15 फरवरी के दिल्ली मे देल जाएत. सम्मान के रूप मे साहित्यकार के एकटा ताम्रफलक… शाल आओर एक लाख रुपया देल जाएत अछि.
उषा किरण जीक कथा-पिहानी गाम-घर के परिवेश मे बुनल रहैत छनि. हिनकर कहानी मे गाम-घरक पाखंड… आडम्बर… मान्यता… संस्कार… रीतिरिवाज… रुढ़ि सभ पर चोट रहय छनि. हिनकर कहानी मिथिलाक
समाज के दर्शन कराबैत रहैत अछि.
हिनकर कथा-कहानी मे एकटा अलगे प्रवाह रहैत छनि. एक बेर पढ़नाय शुरू करय त खत्म करिए के छोड़ब. एकदम सहज रहय छनि. एकदम बोलचाल के भाषा. आओर सभ एकटा पॉजिटिव संदेश लेने रहैत अछि.
उषा किरण जीक कथा-पिहानी मे अहांके बाबा नागार्जुनक…यात्रीजीक छाप देखय लेल मिल सकैत अछि. उषा जी बाबा जीक काफी करीबी सेहो रहलखिन्ह. बाबा के हिनका पर खास आशीर्वाद रहलन्हि.
उषाजी सिर्फ कहानी… उपन्यासे नहि लिखने छथीह. सामाजिक… सांस्कृतिक आओर इतिहास पर सेहो बराबर लिखैत रहय छथीह. सय टा सं बेसि निबंध छपल छनि. मैथिली आओर हिन्दी दूनु भाषा मे लिखय छथीह.
हिनकर जन्म 24 अक्तूबर 1945 के लहेरियासराय…दरभंगा मे भेल छलन्हि. जहां तक पढ़ाई लिखाई के बात अछि उषाजी एमए… पीएचडी कएने छथीह. बी डी इवनिंग कॉलेज मे पढ़ा सेहो चुकल छथीह.
उषा जी आईपीएस अधिकारी रामचन्द्र खान जीक पत्नी छथीह… आओर लहेरियासराय पर केन्द्रित हि्नकर उपन्यास हसीना मंजिल काफी चर्चा मे रहल छनि.
रंगमंच सं सेहो जुड़ल छथीह… निर्माण कला मंच के अध्यक्ष छथीह. मैथिलीक संग हिन्दी… भोजपुरी के विकास के लेल सेहो लागल रहय छथीह. महिला चक्र समिति… सफर मैना एनजीओ सं सेहो जुड़ल छथीह.
हिनका कइटा सम्मान… पुरस्कार सं सम्मानित सेहो कएल गेल छनि. जेहि मे बिहार राष्ट्रभाषा परिषद के हिन्दी सेवी पुरस्कार… बिहार राजभाषा केर महादेवी वर्मा पुरस्कार…राष्ट्रकवि दिनकर पुरस्कार शामिल छनि.
हिनकर छपल किताब मे त्रिज्या… फागिन के बाद… सीमान्त-कथा… रतनारे नयन (उपन्यास) विवश विक्रमादित्य… दूब-धान…गीलीपांक…कामवन… जलधार (कहानी-संग्रह)…उगना रे …हीरा डोम (नाटक)… उड़कू… जनमेजय (बाल नाटक) शामिल अछि.
उषा किरण खाम जीक अनुंत्तरित प्रश्न… दूर्वाक्षत… हसीना मंज़िल… भामती (उपन्यास)… डैडी बदल गये… सात भाई चम्पा… नानी की कहानी… एक बम हजार गम… काँचहि बाँस सेहो लिखने छथीह.
हिन्दी मे हिनकर सातटा उपन्यास आओर 9टा कहानी संग्रह छनि. हिनका साहित्य अकादमी पुरस्कार मिलय सं पूरा मिथिला मे खुशी के माहौल अछि. हिनका लोक सभ सं बधाई मिलल के लाइन लगि गेल छनि
हेलो मिथिलाक तरफ सं सेहो हिनका बधाई
हमर ईमेल:-hellomithilaa@gmail.com
Like this:
Like Loading...
Related


text:
ऑर्कुट पर प्रेस क्लब
एकटा नया सर्वे आयल अछि... सर्वे के कहवाक छै जे भारत में इंटरनेटक इस्तेमाल करय वाला करीब आधा लोगसोशल नेटवर्किंग में अपन समय बिताबय छथिन्ह... एहि मामला में ऑर्कुट नम्बर १ पर अछि... एकर बाद डेटिंगआओर वैवाहिक साइट सभ के नंबर अछि...आई काल्हि ऑर्कुट पर नेटवर्किंग के जोर पकड़ल अछि... मेट्रो सS लक छोट छोट शहर...गांव घर तक ऑर्कुट अपन पक़ड बनौले जा रहल अछि...कोनो साइबर कैफे में चलिजाउ...आधा स ज्यादा लोग ऑर्कुटियाब में लगल मिल जाइत....ओना एकर फायदा सेहो बड़ छै...दोस्त सभ खूबबनय छै...अहांक संगी सभ जे बिछुड़ गेल छथि...बहुत दिन स भेट घांटि नहिं बेल छै...ऑर्कुट के माध्यम ससम्पर्क में बनल रहि सकय छी...मुदा ऑर्कुट पर चिरकुटौय सेहो कम नहिं भ रहय अछि...हाल फिलहाल में कईटाएहन कांड भ गेल अ जहि स एकरा ऊपर सवाल सेहो उठय लागल अई...ई क्राइम... सेक्स...देह व्यापार के सहायकसेहो बनल जा रहल अछि...
एहि पर लोग सभ अपन अपन कम्युनिटी सेहो बनौले छथि...अपन विचारधारा...धर्म...जात... रोजगार...कामकाजस जुड़ल कम्युनिटी बनल अछि...ई लोक सभ के एकटा प्लेटफॉर्म उपलब्ध करबावय छै...
ऑर्कुट स हमहुं जुड़ल छी आओर मिथिलाक कम्युनिटी स सेहो जुड़ल छी...दुटा कम्युनिटी हमहु बनौले छी...एकटाअछि "मिथिलांचल प्रेस क्लब"...दोसर अछि "मैं हूं ना"...
असल में मिथिलांचल स सैकड़ों मिल दूर आबि हम सभ अपन अपन काम काज में लागल छी...एहि के कतेकहमर पत्रकार भाई लोकनि सेहो छैथि...सूचनाक आदान प्रदान जे हमर सभक शौक छल आब ओ पेशा बनि गेलअछि... आओर खबरक आपाधापी के बीच हम अपन लोक...गाम घर के नहिं भूलि....अपन पुरनका याद के जीवितराखि एकरा लेल मिथिलांचल प्रेस क्लब एकटा माध्यम बनि सकय अछि...अहां दुनिया के कोनो कोना में होय ईमंच के मार्फत आपस में मिल जुल सकय छी...अपन विचार रखि सकय छी...मीडिया के अंदर के खबर एक दोसरस शेयर क सकैत छी...मिथिलांचल विकासक बात के साथ साथ अपन लोक सभ के ईहो बता सकय छियए जेकोन जगह नौकरी के लेल लोक के जरूरत छै...ई मंच के माध्यम स हम पत्रकारिता स रूचि रखय वाला लोक सजुड़ि त सकय छी साथे...जे एहि क्षेत्र में आगा बढ़य चाहैत छैथि हुनका मार्गदर्शन सेहो क सकैत छी...त आउ एहिमंच पर अहांक स्वागत अछि...
मिथिलांचल प्रेस क्लब
http://www.orkut.com/Community.aspx?cmm=३६३१४९६९
Subscribe to: Post Comments (Atom)


text:
यार्सा गुम्बा
यार्सा गुम्बा एक बहुमुल्य जडिबुटि छी। लामा भाषाम यार्साक अर्थ आधाजीव आ गुम्बाक अर्थ आधा गाछ वा बुटी (हर्बस्भ) होएत अछि। विश्वम अखन धरि Cordyceps वर्गक ढुसीसभ (sac fungus)क ६८०सँ बेसी प्रजातीसभ भेटल अछि। ई मध्य सबैसँ परिचित ढुसी यार्चागुम्बाके अंग्रेजीम Caterpillar fungus कहैत अछि । एकर बैज्ञानिक नाम Cordyceps Sinensis छी । ल्याटीन शब्दसभ cord "club", ceps "head" आर चिनीयाँ अर्थम sinensis सँग एकर वैज्ञानिक नाम Cordyceps Sinensis राखल गेल अछि। यार्सागुम्बा नेपाल आर तिब्बतक हिमाली भागम भेटवाला एक प्रकारक बहुमुल्य जडीबुटी छी । ई समुन्द्र सतहसँ ३,००० मीटर सँ ६,००० मीटरक उचाईम भेटल जाएत अछि । एकरा तिब्बती भाषाम यार्साकुन्भु तथा यार्सागुन्बु कहैत अछि । जहिमे 'यार'क अर्थ बर्षा,'सा'क अर्थ घाँस आर 'कुन्भु'क अर्थ हिउँ किरा अर्थात बर्षाम घाँस आर हिउँदम किरा सेहो बुझल जायेत अछि । यार्सागुम्बा एक प्रकारक झुसिलकिराक माथसँ ढुसीसे बनैत अछि । हिमाली भेगम हिउँद खतम भेलाक बाध बैशाख सँ हिउँ पगलेत अछि आ बिरुवासभम फूल शुरु होएत अछि , ओही समयम पुतलीसभ फुल दैत अछि । सोहि पुतलिक लार्भा अवस्थाम रहल झुसिलकिरा जमीन नीचा जाएत अछि आर उक्त झुसिलकिराक माथम ढुसी होएत अछि । एकर जमीन माथिक ढुसी च्याउ खैर रंगक आर जमीनम भेल भाग पियर रंगक होएत अछि । जमीनमे भेल भाग ४ मि. मि. मोट आर ४ से. मि. जेहन लम्बा तथा उपरका भाग महिन ५-६ से. मि. जेहन लम्बा होएत अछि ।
विषय सूचीसभ
उपयोग[सम्पादन करी]
विश्वमा १००, चीनमा २१, भारतमा ७ आर नेपालमा २ प्रजातिक यार्सा गुम्बा पावल जाएत अछि । एकरा यौन शक्ति बर्धक आर सर्वगुण सम्पन्न टनिकको रूपम लेल जाएत अछि । पुरुष नपुंसकता आर अजीर्ण अपचमा स्थानीय मुर्गाक मासुम आर मृगौलाक रोगम सुँगरक मासुम एकरा मिलाक खाइत अछि । खोकी, दम, क्षयरोग, अनिद्रामे एकरा चिनिया औषधी विधि अनुसार सेवन करल जायेत अछि । बीर्यम शुक्राणुक संख्या बढावैल आर शुक्राणुक स्वस्थ्य राख्नम अण्ड आर डिम्बाशयक खराबी कमलपित्त जन्डिसम ई उपयोगी देखल गेल अछि । स्नायु सम्बन्धी रोग अनिद्रा मांशपेसीक दुखाई श्वासप्रश्वास सम्बन्धी रोगम कोलेष्ट्रोल घटावम रोग प्रतिरोधक क्षमता बढावल ई उपयोगी होएत अछि । हाल यार्सागुम्बाक चामल, चिया आदिम मिसावट बजारम बिक्री वितरण करैत अछि ।
नेपालक हिमाली भेगम भेटऽ वाला यार्सा गुम्वा प्रकृतिक अनुपम उपहार छी । यार्सागुम्वा सन् २००१ धरि व्यपारिक प्रयोजनम नै छल आर मुल्य सेहो नै छल। अखन् एकर मुल्य प्रति किलो दुई लाख तक तोकल गेल अछि । अत्यन्त महङ्ग मुल्यम बिक्री होववाला यार्सा गुम्बा नेपालम येल्लो लिभिङ गोल्ड (अंग्रेजी:Yellow Living Gold) क रुपमा समेत पहिचान दै लागल अछि।[२]
सन्दर्भ सामग्रीसभ[सम्पादन करी]
- ↑ "Ophiocordyceps sinensis (Berk.) G.H. Sung, J.M. Sung, Hywel-Jones & Spatafora 2007", MycoBank, International Mycological Association, अभिगमन तिथि २०११-०७-१९।
- ↑ नेपाल परिचय/नेपाल सरकार,सूचना तथा सञ्चार मन्त्रालय सूचाना विभाग


text:
कि तैयार अछि भारत ?
एकटा खबर आएल अछि जे चीन तीन साल के भीतर भारत पर हमला कs सकैत अछि. रिपोर्ट आएल अछि इंडियन डिफेंस रिव्यू मे. इंडियन डिफेंस रिव्यू के एडिटर भरत वर्मा जीक कहनाय छनि जे चीन 2012 तक भारत पर हमला कs सकैत अछि. हुनकर बात पर यकीन कएल जाए त चीन अपन देश मे बढ़ैत बेरोजगारी... खराब आर्थिक हालात... मंदी सं फैलत असंतोष के खत्म करय लेल... लोक के ध्यान बंटाबय लेल एना कs सकैत अछि.
एहि हमला के बाद चीन दुनिया मे अपन वर्चस्व कायम करय के कोशिश करत. चीन के कम्युनिस्ट सरकार के खिलाफ लोक के विरोध से मुखर भs रहल अछि... समाज पर कम्युनिस्ट सरकार के पकड़ कमजोर भ रहल अछि. पार्टी मे नेतृत्व के प्रति विरोध बढ़ि रहल अछि. एहन मे चीन भारत पर हमला कs दय त कोनो अचरज के बात नहि.
मुदा सवाल उठय अछि कि अगर चीन हमला कs दैत अछि त भारत ओकरा जवाब देबय के लेल तैयार अछि. त जवाब साफ अछि...नहि. इंडियन डिफेंस रिव्यू के रिपोर्ट मे ईहो कहल गेल अछि जे भारत... चीन के हमला के जवाब देबय लेल तैयार नहि अछि. जमीनी स्तर पर भारत के जे तैयारी अछि ओ चीन सं हमला के निपटय लेल नहि अछि.
ई देश के लोक के लेल... हुक्मरान के लेल... बड़का चिंता के बात अछि. चीन एक बेर पहिनहु भारत पर हमला करि चुकल अछि... ओहो भारत-चीनी भाई-भाई के नाम पर... एक बेर पहिनहुं पीठ मे छुरा भोंकी चुकल अछि. एहि लेल चीन पर त कहिओ भरोसा नहि कएल जा सकैत अछि. भारत के एकटा बड़का भू-भाग पर कब्जा सेहो कएने अछि. अक्साईचीन पर त कब्जा कएनहि अछि संग संग ओ सिक्किम... अरुणाचल प्रदेश पर अपन दावा ठोंकैत रहैत अछि... धौंस दैत रहैत अछि. धौंस एहन जे प्रधानमंत्री के अरुणाचल दौरा पर अपन विरोध जताबैत अछि. मुदा भारत के रूख ओहे सभ दिन जकां सुस्त.
ओ भारत के अस्थिर करय लेल भारत के पड़ोसी देश के उकसाबैत रहैत अछि. सैन्य सहायता दैत रहैत अछि. भारत के चारु कात सं घेरय के उपाय कs लेने अछि. पाकिस्तान... हिन्द महासागर... म्यांमार ( बर्मा) सभ ठाम अपन पैठ बना लेने अछि. आब त नेपाल मे सेहो काफी किछ प्रभाव बना लेने अछि. सड़क सम्पर्क के जाल बिछा देने अछि आओर ओ रेल सम्पर्क बैसाबय मे सेहो लागल अछि. परम्परा के उलट नेपाल के तत्कालीन प्रधानमंत्री प्रचंड जी सभसं पहिने चीन गेलाह. चीन सेहो खुलि कs नेपाल के मदद करि रहल अछि. सभ क्षेत्र मे अपन पैठ बना रहल अछि. पाकिस्तान के परमाणु सहायता त दए रहल अछि.
मुदा भारत के नेता सभ के राज्य के पार्टी-पॉलिटिक्स सं फुरसति होए तखन न. भारत के नेता सभ के चिंता रहय छनि के हमरा राज्य मे केना सभ सं बेसि फंड आबय... दफ्तर आबय... रेल आबय. सिर्फ अपन चुनाव क्षेत्र के चिंता रहय छनि. देश के चिंता नहि. ओ दिन कहिआ आएत जखन भारत के सही मायने मे एकटा देश के वित्त मंत्री आओर रेल मंत्री मिलत... जे पूरा देश के एक नजर सं देखतिन्ह.
चीन के देखैत भारत के तैयारी एहन अछि जे अहां देखब त चीन आओर नेपाल सं लागल सीमा पर भारत के नहि त सड़क सम्पर्क नीक अछि नहि रेल सम्पर्क. रोड के हाल ई अछि जे बैल गाड़ी तक नीक सं नहि चलत. चीन सं लड़य के लेल भारत के नेपाल सं गुजरय पड़त. मुदा नेपाल के बॉर्डर इलाका वाला बिहार... यूपी...पूर्वोत्तर के शहर के हाल त आओर खराब अछि. केना गुजरत एम्हर सं सेना के काफिला. एयरफोर्स के हवाईअड्डा किछ खास –खास दूरी पर बनाबय के जरूरत अछि. ओकरा देखरेख के जरूरत अछि...से नहि होएत अछि. पूर्वोत्तर भारत के हाल ओहिना खराब अछि. विदेशी ताकत पूर्वोत्तर मे उग्रवादी संगठन के शह से दैत रहैत अछि. एम्हर इंफ्रास्ट्रक्चर के हाल एकदम बेहाल अछि. सरकार के पूरा ध्यान मेट्रो पर रहैत अछि.
सेना के ताकत के मामला मे चीन शुरू सं भारत के मुकाबला बीस साबित होएत रहल अछि.
अखन धरि भारत के जतेक सैन्य तैयारी होएत रहल ओ पाकिस्ताव जैसन छोट देश के खिलाफ होएत रहल. भारत ... पाकिस्तान पर अटकल रहल जखन कि चीन... भारत के चारु कात सं घेरैत रहल. तीनु सेना होए आ परमाणु हथियार सभ मे चीन भारत सं बड़ आगां अछि. ओकर तैयारी चुस्त अछि. हथियार त तीन-तीन...चारि-चारि गुना बेसि अछि. आओर ओ भारत जका कोनो मामला पर छह-पांच मे नहि रहैत अछि जे करय के रहैत अछि ओकरा नौ-छह कए दैत अछि. ओ अपन हित के मामला के भारत जका लंबित नहि रखैत अछि. तुरंत फैसला लैत अछि. मुदा भारत मे त मीटिंग पर मीटिंग... मीटिंग पर मीटिंग आओर नतीजा वहे ढाक के तीन पात.
Subscribe to: Post Comments (Atom)


text:
मैथिली बाल गजल
विषय सूचीसभ
शब्दार्थ[सम्पादन करी]
एकटा एहन गजल जाहि महँक हरेक शेर बाल मनोविज्ञानसँ बनल हो आ गजलक हरेक नियमकेँ पूर्ववत् पालन करैत हो ओ बाल गजल कहेबाक अधिकारी अछि"। जँ एकरा दोसर शब्दमे कही तँ ई कहि सकैत छी जे बाल गजल लेल नियम सभ वएह रहतै जे मैथिली गजल लेल होइत छै बस खाली विषय बदलि जेतै।[१]
स्वरूप[सम्पादन करी]
बाल गजल लेल सभ नियम गजले बला रहतै बस खाली एकटा नियमसँ समझौता करए पड़त। माने जे बहर-काफिया-रदीफ आ आर-आर नियम सभ तँ गजले जकाँ रहतै मुदा गजलमे जेना हरेक शेर अलग-अलग भावकेँ रहैत अछि तेना बाल गजलमे कठिन बुझाइए। तँए हमरा हिसाबेँ ऐठाम ई नियम टूटत मुदा तैओ कोनो दिक्कत नै कारण मुस्लसल गजल तँ होइते छै। अर्थात बाल गजल एक तरहेँ "मुस्लसल गजल " भेल। बाल गजलमे किछु शेर एहनो भऽ सकै छै जकर कोनो अर्थ नै होइक। कारण बच्चाकेँ अर्थसँ मतलब नै रहै छै। देखने हेबै जे माए वा आन कोनो संबंधी बच्चाकेँ उठा कऽ "अर्रररररररररररररररररररररर" बजै छै आ बच्चा खुश भऽ कऽ हँसै छै तँए बाल गजलमे खूब लय ओ आंतरिक सुआद चाही।
मैथिली बाल गजलक इतिहास[सम्पादन करी]
बाल गजल मैथिलीक अपन खोज थिक मने ई मैथिलीक अपन विधा भेल। ओना ऐ कसबट्टीपर कसलासँ कविवर सीताराम झाजी मैथिलीक पहिल बाल गजलकार छथि। ओइ समयमे बाल गजल नामक परिभाषिक शब्द नै उपल्बध छलै तथापि कविवरे एकर शुरुआत केलथि। तारीखक हिसाबें 24/3/2012केँ बाल गजलक उत्पति मानल जाएत (आशीष अनचिन्हार द्वारा 24/3/2012केँ दिल्लीमे साहित्य अकादेमी आ मैलोरंग द्वारा आयोजित कथा गोष्ठीमे ऐ बाल गजल नामक विधाक प्रयोग कएल गेल ) मुदा ओकर स्वरूप मैथिलीमे पहिनेहें फड़िच्छ भए चुकल छल।[२] विदेह (पत्रिका)क अंक १११ म अंक, १ अगस्त २०१२ बाल गजल विशेषांक अछि [३]
मैथिलीक किछु प्रमुख बाल गजलकार[सम्पादन करी]
व्याकरण युक्त गजलकार (ई लिस्ट भारत-नेपाल दूनू ठामक गजलकार मिला कऽ अछि)
1) सीताराम झा
2) जगदीश चन्द्र अनिल (जगदीश चन्द्र ठाकुर "अनिल")
4) मुन्नाजी
7) अमित मिश्र
13) प्रदीप पुष्प
15) आशीष अनचिन्हार


text:
वीर जबान
मातृभूमिक रक्षा लेल
शहीद भऽ जाइत छथि वीर जवान
समहारने छथि ओ देशक सीमान
नमन करैत अछी ‘किशन ,अहॉ छी वीर जवान।
मरब की जीयब
तेकर नहि रहैत छनि हुनका धियान
मुदा, देशक रक्षा लेल ओ सदखनि
न्योछाबर करैत छथि अपन जान।
सैनिक छथि ओ इन्सान
देशक दुश्मन पर रखैत छथि धियान
आतंकवादीक छक्का छोड़ा दैत छैक
परमवीर छथि, हिन्दुस्तानक वीर जवान।
महान छथि ओ वीर जवान, देशक खातिर
जे हॅंसैत-हॅंसैत देलथिहिन अपन बलिदान
भारतवासी गर्व करैत अछि अहॉ पर
नहि बिसरत कहियो अहॉक त्याग आओर बलिदान।
सीमा पार सॅं, केलक आतंकी हमला
कऽ देलियै आतंक के मटियामेट अहॉं
भऽ गेलहुँ अपने लहु-लुहान मुदा
आतंक सॅं बचेलहुँ सभहक जान
करगिल सॅ कूपवाड़ा तक
आतंकवादी सॅं लैत छी अहॉं टक्कर
अहॉंक वीरता देखि कऽ
अबैत छैक ओकरा चक्कर।
बीर जबान यौ बीर जबान
समहारने छी अहॉं देशक सीमान
कोना कऽ हेतै देशक रक्षा
सदखनि अहॉ रहैत छी हरान।
:- किशन कारीग़र-:
परिचय:-जन्म- 1983ई0 कलकता में मूल नाम-कृष्ण कुमार राय किशन’।
पिताक नाम- श्री सीतानन्द राय नन्दू’माताक नाम- श्रीमती अनुपमा देबी।
मूल निवासी- ग्राम-मंगरौना भाया-अंधराठाढ़ी जिला-मधुबनी बिहार।
हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक आकाशवाणी सॅं प्रसारित एवं दर्जनों लघु कथा कविता राजनीतिक लेख प्रकाशित भेल अछि।
वर्तमान में आकशवाणी दिल्ली में संवाददाता सह समाचार वाचक पद पर कार्यरत।
शिक्षाः- एम फिल पत्रकारिता एवं बी एड कुरूक्षे़त्र विश्वविद्यालय कुरूक्षेत्र सॅं।
हमर ईमेल:-hellomithilaa@gmail.com


text:
मुंबई मे होए वाला एहि कार्यक्रम के ल क काफी विवाद सेहो भेल. महाराष्ट्र नवनिर्माण सेना के प्रमुख राज ठाकरे के कहनाय छल जे महाराष्ट्र मे बिहार दिवस
नहि मनाएल जाएत.
मुदा शुक्र दिन नीतीश जीक राज ठाकरे के संग भेल बात के बात सभ मामला सुलैझ गेल अछि. राज ठाकरे के कहनाय अछि जे ई सांस्कृतिक कार्यक्रम अछि आओर एकरा राजनीति सं कोई लेना दोना नहि अछि.
राज ठाकरे इहो कहलक जे हुनकर बात के बतड़ंग बना देल गेल छल. बिहार के सौ साल पर होए वाला एहि कार्यक्रम से हुनका भला कोन आपत्ति होएत.
राज ठाकरे के कहनाय छल जे ओ अहि बात पर प्रतिक्रिया जतौने छलखिन्ह जेहि मे नीतीश जीक तरफ सं कहल गेल छल जे मुंबई जाए लेल कोनो वीजा के जरूरत नहि अछि. ओना दू दिन पहिने एकटा सभा मे राज ठाकरे नीतीश जीक प्रशंसा कएने छलखिन्ह.
जे होए मामला शांत रहै सेहे नीक. बस मुंबई मे बिहार शताब्दी उत्सव समारोह होए सं मतलब अछि. एहि मे नहि तं ककरो हार अछि नहि ककरो जीत. बात के जतेक बढाएब ओतेक बढत.
मुंबई मे होए वाला समारोह मे उदित नारायण, मनोज तिवारी आओर बिहारक कइटा कलाकार शामिल होएताह. एहि समारोह मे 18 बिहारी के सम्मानित सेहो करय के कार्यक्रम अछि जे मुम्बई मे विशेष नाम
कमौने छथिन्ह आ मुंबई के विकास मे विशेष योगदान देने छथिन्ह.
समारोह मुंबई के सोमैया मैदान मे होएत.


text:
1 . रोहित- 20 साल
2.मानू- 20 साल- रोहितक दोस्त
3.चिट्ठी चाचा- 45 साल- डाकिया
4.डाँक्टर बाबू -35 साल- डाक्टर
( रोहितक दलान परक दृश्य एक कोणमे मौसमी फसलक किछु बोझ राखल अछि ।माँझमे टाटक घरपर हरियर तिलकोरक लत्ती लतरल अछि ।एकटा पुरान साइकिल टाटसँ सटा कऽ राखल अछि ।भऽ सकैए तँ एकटा नादि आ खुट्टा देल जा सकैछ ।रोहित साधारण कपड़ामे घरक आगू ,सोचैक मुद्रामे एक कातसँ दोसर कात टहलि रहल अछि ।रोहितसँ नीक परिधानमे मोनू पर्दाक पाछूसँ "रोहित-रोहित" चिकरैत मंचपर आबैत अछि ।आवाज सूनि रोहितक धियान टूटैत अछि आ फेर दुनू गला मिलैत अछि ।)
रोहित- मोनू ,ई क्रिचदार कपड़ा पहिर दुपहरियामे कतऽ जा रहल छें ।की कोनो खास गप छै की?
मोनू- खास गप की रहतै ।मोन भऽ गेलै ,पहिर लेलौं।ओना रहित ,आगूक की प्लान छौ?
रोहित- (आश्चर्यसँ)प्लान।तोहर गप नै बुझलियौ ,कने फरिछा कऽ कह ।
मोनू- अरे मूर्ख करियरकेँ प्लान ।
रोहित- अच्छे-अच्छे बूझि गेलियै ।
मोनू- इएह तँ तोहर प्रोबलेम छौ ,तूँ बुझिते बड देरसँ छेँ ।कने सोच ,इन्टर केला दू वर्ष भऽ गेलै आ एखन धरि बेरोजगारे बैसल छी ।कोना पार हेतै जीवनक डगरिया रे भेया ।
रोहित- ठीके कहलें तूँ ।पिछला एक घण्टासँ हमहूँ इएह सोचै छलौं ।तोरा तँ बाबुओ जीक सहारा छौ मुदा हमर के? एकटा बूढ़ माए जे खाटो परसँ नै उठै छै ।कतौसँ एक्को टाकाक आमदनी नै छै हमरा ।बटैया करै छी ,दूध बेचै छी आ दवाइ-दारूक बाद जँ टाका बचै अछि तँ पोथी कीन पढ़ै छी ।तोरा की कहबौ ,हमर हालत तँ जानिते छें ।
मोनू- हँ हमरा बुझल अछि तेँ ने दुनू गोटाकेँ आब नोकरीक बारेमे सोचऽ पड़तै ।जँ नोकरी नै भेल तँ जीनाइ मोशकिल भऽ जेतै ।
रोहित- गप तँ सत्ते कहलें दोस ।दोस ,चरि चक्किया ए.सी बला गाड़ी देख मोन होइत अछि जे एक बेर हमहूँ चढ़ितौँ ।बजारक गप सूनि बजारेमे अपन छोट परिवार संग रहबाक मोन होइत अछि ।मुखिया जीक हाथमे मोबाइल देख कोनो नेना जकाँ मोन कानि जाइत अछि ।मुदा ई सब एकटा मरनासन्न सपना जकाँ लागैत अछि ,दोस ।भागमे लिखल छै दिल्ली-बम्बइमे बोरा उठेनाइ तँ चरिचक्किया कतऽसँ भेटत ।
मोनू- गलत बात ,बिल्कुल गलत बात ।मनुखकेँ एते उदास नै हेबाक चाही ,जँ जीलाकेँ तेसर टाँपर ,तोरा सन मनुख एते नकारात्मक सोच रखतै तँ बूझें प्रलय आबि गेलै ।
रोहित- सोच नकारात्मक नै छै भाइ ,मुदा हालत एहन नै छै जे सकारात्मक सोचब ।ई घोर मँहगाइक युगमे जीनगी जीबाक लेल टाका चाही आ टाकाक लेल बोरा उठबैये पड़तै ।
मोनू- फेर वएह बात ।अरे हम कहै छीयौ ,तोरा बोरा नै उठबऽ पड़तौ ,तोरा एहन गुणीकेँ तँ नोकरी डिबिया लऽ कऽ ताकै छै ।
रोहित- एहनो कतौ भेलै यै ।आइ-काल्हि सरकारी नोकरी तँ ईदक चाने बनल छै ।
मोनू- आ प्राइवेट ।
रोहित- ओकरो लेल पहुँच चाही ।
मोनू- ( कर जोड़ैत) चूप रहू महराज ,चूप रहू ।एते भाषण जुनि मारू ।नोकरी लेल फारम भरऽ पड़ै छै ,अहाँ कतौ भरलौँ की नै?
रोहित- हँ ,एकटा परीक्षा देने छी ।अपन एक सालक बचाओल टाकाक हवण कऽ कऽ ।
मोनू- तँ फिकिर कथी के ?प्रतिक्षा करू ।एहि हवणक कुण्डसँ अमृतक घैल जरूर बहरेतै ।हमरा विश्वास अछि अहाँ जरूर पास करब ।
रोहित- तोहर मुँहमे मिश्री ।(गम्भीर होइत)जँ अमृत नै बहरेलै तँ बूझ हमर जीवन बेकार भऽ जेतै ।
(मंचक पाछूसँ साइकिलक घण्टी धिरेसँ बजनाइ शुरू होइत अछि आ धिरे-धिरे ध्वनी तीव्र होइत अछि ।रोहित आ मोनू उम्हरे देखऽ लगैत अछि ।पोस्टमैनक ड्रेसमे ।एक हाथमे किछु चिट्ठी आ कन्हपर एकटा बैग ,दोसर हाथसँ साइकिलक हेण्डिल पकड़ने ,मंचक एक कोणसँ चिट्ठी चाचाक प्रवेश होइत अछि ।)
रोहित ,मोनू- (एक साथ ,एक स्वरमे) प्रणाम चिट्ठी चाचा ।
चिट्ठी चाचा - खुश रहऽ बौआ ।
मोनू- कक्का ,आइ हम एकटा बात जानिये कऽ रहब ।
चिट्ठी चाचा- हँ हँ ,किएक नै जानबऽ ,जानि लए ।कोन बात जानबाक छऽ ।
मोनू- रोहित अहाँकेँ चिट्ठी चाचा किए कहै यै?
चिट्ठी चाचा- बड पुरान गप छै ।(रोहित दिश इशारा करैत) ई तीन-चारि वर्षक हेतै ।हम सब दिन चिट्ठी बाँटैक लेल इएह बाटे जाइ छलियै आ एहिना जोरसँ घण्टी बजबैत छलियै ।हमर घण्टीक आबाज सूनि ई नाङटे गाँरि ,हँसैत -कूदैत सड़क धरि आबि जाइ ।
(रोहित लजा जाइत अछि)
मोनू- फेर की होइत छलै ।
चिट्ठी चाचा- पहिने ई सड़क कच्ची छलै ।पैघ-पैघ खाधि छलै सड़कपर ।साउन-भादो सौँसे सड़कपर थाल-कादोक शासन भऽ जाइ ।जखन ई कूदैत आबै तँ चुभ दऽ ओहि खाधिमे खसि पड़ै आ थाल-कादोमे सना कऽ भूत बनि जाइ छलै ।हा . .हा . .हा . . (सब हँसऽ लागैत अछि आ रोहित लाजे मूड़ि गोँति लैत अछि )
रोहित - छोरू ने चाचा ,अहूँ कोन गप उठा देलौँ ।
मोनू- नै नै ,हुअ दिऔ ।
चिट्ठी चाचा- तकरा बाद जखन कखनो इ कानै तँ एकर बाबी कहथिन जे चिट्ठी बाला चाचा आबै छथुन ।ई बात सुनिते ई हँसऽ लागै आ वएह दिनसँ हमर नाम चिट्ठी चाचा पड़ि गेलै ।की हौ रोहित ,इएह गप छै ने?
(रोहित स्वीकार करैत उपर-नीच्चा दू बेर मूड़ि डोलबैत अछि)
मोनू-चाचा ,तखन तँ अहाँक घण्टीमे बड पैघ जादू छै जे एकरा सनक उदास रहै बला मनुखकेँ हँसा दै छलै ।
चिट्ठी चाचा- (आश्चर्यसँ ) उदास ।उदास किए रहै छै ।
मोनू- इएह नोकरी चाकरीक चिन्तामे ।
चिट्ठी चाचा- ले बलैया ।हम तँ गपक चक्करमे ओरिजने गप बिसरि गेलौँ ।नोकरीसँ इयादि आएल ,तोरा दुनूक नामे चिट्ठी एलै यै ।(दू टा चिट्ठी निकालि ,रोहित दिश घूमि) ई तोहर (मोनूकेँ दैत) आ ई तोहर ।
(दुनू लिफाफा फाड़ि , चिट्ठी पढ़ऽ लागैत अछि ।धिरे-धिरे रोहितक मौलाइल मुँहपर हर्षक रेखा आबऽ लागै छै ।एहने सन मोनूक मुँहपर सेहो )
मोनू- (खुशीसँ चिकरैत) मीता ,हमरा नोकरि लागि गेल ।
रोहित- (खुशीसँ) मीता ,हमहूँ परीक्षा पास कऽ गेलौँ ।इन्टरभ्यू परसू अछि ।
चिट्ठी चाचा- भगवानक घर देर छै ,अन्हेर नै ।तोरा दुनूकेँ नोकरी लगाइये देलखुन मैया रानी ।
रोहित- चाचा ,एखन नोकरी नै लागल ।एकटा मौखिक परीक्षा एखनो बाँकिए अछि ।
चिट्ठी चाचा- अरे जखन लिखित निकलि गेलै तँ मौखिको निकलिए जेतै ।चिन्ता जुनि करऽ ।नीके नीके जा ,परीक्षा दऽ ,नोकरी लऽ कऽ आबऽ ।मैया रानी भला करथुन ।अच्छेए ,हमरा और चिट्ठी बँटबाक अछि हम जाइ छीअ ।
रोहित- ठीक छै चाचा ।
(घण्टी बजबैत चिट्ठी चाचा चलि जाइत छथि )
रोहित- मीता ,तोरा कतऽसँ चिट्ठी एलौ ,कोन ठाम ,कोन कम्पनीमे ,केहन नोकरी लागलौ?
मोनू- कने साँस लऽ कऽ बाज ।एना जँ एक्के बेर प्रश्नक बाढ़ि आनबें तखन तँ हम भसिआइये जाएब ।
रोहित- बुझलियै ,बुझलियै ।नै एक फेर ,बेरा-बेरी तँ उत्तर दे ।
मोनू- दिल्लीसँ चिट्ठी आएल छलै ।जाहि कम्पनीमे बाबू काज करै छथिन ,ओहि कम्पनीमे सुपरवाइजरकेँ जरूरति छलै ,वएह पोस्ट हमरा भेटल अछि ।
रोहित- मुदा कोना?
मोनू- ओकर ठिकेदार अपने इम्हरकेँ छलै ।बाबूजी ओकरा हमर पैरवी केलखिन तँ ओ तैयार भऽ गेलै ।बाबू जी दिल्ली एबाक लेल चिट्ठी भेजने छथिन ।
रोहित- मीता ,जखन एगो दोस्त कामयाब होइ छै तखन दोसर दोस्तक करेजक एक कोणमे खुशीक वर्षा होइ छै आ दोसर कोणमे दुखक ठनका खसै छै ।खैर ,तोहर कामयाबीसँ हम खुश छी ,बड खुश छी ।हमर कामयाबी तँ एखनो माँझ सागरमे हेल रहल छै ,जानि नै भेटतै कि नै भेटतै ।
मोनू- अपनेक बहुत-बहुत धन्यवाद खुश हेबाक लेल ।आब अहूँ इन्टरभ्यू देबाक ओरियान करू ,हमहूँ जाइ छी दिल्लीक लेल रिजर्वेसन कराबऽ ।
रोहित- ठीक छै ।फेर इन्टरभ्यूसँ एलाक बाद भेँट हेतै ।
मोनू- बेस्ट आफ लक ।
रोहित- रूक ।एकटा बात और हमरा आबै धरि तूँ गामेमे रहिहेँ ।
मोनू- से किएक ?
रोहित- जँ हम कामयाब भऽ जेबै तँ खुश हेबाक लेल ।
मोन- हम तँ सदिखन खुश रहै छी ।ओना तोरा आबै धरि हम दिल्ली नै जेबौ ।
रोहित- धन्यवाद ।
मोनू-(गाबैत अछि) हम होगेँ कामयाब ,हम होगेँ कामयाब ।
(दुनू पर्दाक पाछू चलि जाइत अछि )
*************** पट-परिवर्तन **********************
(मंचपर बाटक दृश्य अछि ।पर्दाक एक कोणसँ रोहित मंचपर आबैत अछि ।पीठपर एकटा बैग लादल छै ,केश छिड़ियाएल ।उदास ,कननमुँह केने ,मंद चालसँ चलि रहल अछि ।तखने गीत गाबैत मोनूक मंचपर प्रवेश)
मोनू- आबि गेलें नोकरी लऽ कऽ ।
(रोहित बिनु किछु बाजने चलिते रहैत अछि)
मोनू- अरे रोहित ,तोरे कहै छीयौ ।रूक . .रूक ने ।
(रोहित फेर बिनु बाजने चलिते रहैत अछि ।मोनू दौड़ कऽ रोहित लऽग पहुँचैत अछि आ रोहितक हाथ पकरि लैत अछि ।रोहित रूकि जाइत अछि ।)
मोनू- कते देरसँ तोरा सोर करै छीयौ ।तूँ किछु सुनिते नै छें ।किछु तँ बाज ।कि भेलौ ।
(रोहित चूप अछि)
मोनू- धन्य छी महराज ।एक दिश बाजैत-बाजैत हमर मुँह दुखा गेल आ दोसर दिश अहाँ फेविकाँलसँ अपन ठोर साटि लेने छी ।ठीके कहै छै परचारमे ,एक बार सट गया तो सौ साल धरि नै उखड़ेगा ।
(रोहित बिनु उत्तर देने चलबाक कोशिश करैत अछि ।मुदा मोनू बाँहि पकड़ि रोकि लैत अछि ।)
मोनू- लगैत अछि बौआ नोकरी लऽ लेलनि । ई जीतक खुशीमे बौक भऽ गेलनि ।की महराज ,जीतैये बला गप छै ने?
रोहित- (दुख भरल आवाजमे ,धिरेसँ) नै ,हम ई खेल हारि गेलौं मीता ,हम नाकामयाब भऽ गेलौँ ।
मोनू- झूठ ,सरासर झूठ ।हम मानिये नै सकै छी ।तोरा सन मेधावी छात्र ई परीक्षामे फेल नै भऽ सकै छै ,किन्नौह नै ।
रोहित- हम सत्त कहै छी मीता। एहि रेसमे जीतलौँ तँ मुदा सबसँ पाछु रहि कऽ ।
(मोनूक हँसैत मुँह उदास भऽ जाइत अछि )
मोनू- मूदा ई भेलै कोना?
रोहित- टाका और पैरवीक चलते ।
मोनू- नै बुझलियौ ।कने फरिछा कऽ कह ।
रोहित- संगमे पाइ नै छल । दस किलोमीटर धरि पैदल चलऽ पड़ल ।
मोनू- की ओतऽ देरीसँ पहुँचलहीं ।
रोहित- नै ,पहुँचलियै तँ सबेरे मुदा अंग-अंग थाकि गेल ।
मोनू - तखन की भेलै |
रोहित- सब छात्रकेँ बेरा-बेरी बजाओल जाइत छलै ।इन्टरभ्यू कक्षसँ किओ मुस्कैत तँ किओ काननमुँह केने निकलै छलै ।बेसी कानिते निकलै ।थाकल तँ पहिनेसँ छलौं ओकरा सबकेँ देख हम बड डरि गेलौं ।
मोनू- अच्छए ,से बात ।आब बुझलौं ।महराज डरि कऽ भागि एलनि ।
रोहित- नै नै ,एहन गप नै छै ।
मोनू- तँ केहन छै से ने कह ।
रोहि- पहिने पूरा सुन तँ बीच्चेमे लोकि लै छेँ ।
मोनू- कह ।
रोहित- साँझ होइत-होइत सबहक इन्टरभ्यू भऽ गेलै ।सबसँ अंतीममे हमर बारी एलै ।हमरा बजाओल गेल ।डेराइत-डेराइत हम अंदर गेलौं ।एकटा बड़का टाबूलक एक दिश तीन टा अफसर बैसल छलै ।दोसर दिश एकटा कुर्सी खाली छलै ।हमरा बैसै लेल कहलकै तँ हम ओहि कुर्सीपर बैस गेलौं ,मुदा थाकल मोन एखनो डेराएले छल ।हम अपन सबटा सार्टिफिकेट देलियै ।ओ तीनू अफसर सार्टिफिकेट देखऽ लागलै ।
मोनू-सार्टिफिकेट देख तँ प्रसन्न भऽ गेल हेतै अफसर सब ।
रोहित- हँ ।ओकर बाद तीनू बेरा-बेरी प्रश्न पूछऽ लागल ।अलग-अलग क्षेत्रसँ अलग-अलग तरहकेँ प्रश्न ।पहिने तँ हम घबरा गेलौं मुदा बादमे हमहूँ सब प्रश्नक उत्तर फटाक-फटाक देबऽ लगलियै ।जतबे जबाब दियै ततबे प्रश्न पूछै ।हमर जबाब सूनि तीनू अफसरक ठोरपर मुश्कान नाचऽ लागलै ।दस-पनरह मीनट धरि प्रश्न पुछिते गेलै आ हम जबाब दैत गेलियै ।अन्तमे ओ सब चुप भऽ गेल आ अपनामे तीनू कानाफूसी करऽ लागल ।ओहिमेसँ एकटा एजगर अफसर उठि कऽ हमरा लग आबि गेल ।हमहूँ ठाढ़ भऽ गेलौं ।ओ हमर पीठ ठोकि देलक आ बाहर जाइ लेल कहलक ।हम अपन सार्टिफिकेट सब समटि बाहर आबऽ लागलौं ।
मोनू- जखन एते नीक इन्टरभ्यू गेलौ ।अफसर तोहर पीठ ठोकि देलकौ तखन नौकरी किएक नै भेटलौ ?तूँ फेल कोना कऽ गेलेँ ?शाइद तूँ मजाक करै छें ।झूठ बाजै छेँ ।
रोहित- नै नै ।ने हम मजाक करै छी आ ने झूठ बाजै छी ।हम बिल्कुल सत्त बाजि रहल छी ।
मोनू- तखन असलमे भेलै की?
रोहित- जखन हम बाहर आबै छलियै तखने एकटा अफसरक मोबाइल बाजलै ।ओ फोन उठा कऽ बतियाए लागलै ।ओकर बार्तालापसँ बुझना गेल जे कोनो बड़का नेताक फोन छै ।ओम्हरसँ किछु कहलकै तँ ओ अफसर कहलकै जे "सर ,आपका कनडिडेट इस लड़का से बहुत ज्यादा कमजोर है ।एक हीं सीट बचा है इसलिए नौकरी इसी लड़के को मिलेगा ।"उम्हरसँ और किछु किछु कहल गेलै मुदा अफसर ना-नुकुर करैत रहल ।अन्तमे अफसर कहलकै"अब सर आप नहीँ मानियेगा तो आपका काम करना हीँ पड़ेगा लेकिन दाम दस लाख लगेगा ।" ई कहि ओ फोन काटि देलकै ।तखन धरि हम बाहर आबि गेल छलौं ।
मोनू- लागै छै पैरवीकेँ दानव पहुँच गेल छलै ।
रोहित- शाइद ।एकर बाद जखन पास भेल छत्रक लिस्ट साटल गेलै तँ ओहिमे हमर नाम नै छलै ।
मोनू- आब सब गप हम साफ-साफ बूझि गेलियै ।जा धरि टाका आ पैरवी बला रहतै ,जा धरि घूस लै बला लोभी अफसर रहतै ,ता धरि कोनो गरीबक कल्याण नै भऽ सकै छै ।
रोहित- हम तँ पहिने कहने छलियौ , हमर कर्ममे सरकारी नोकरी नै ,बोरा उठेनाइ लिखल छै ।
मोनू- चिन्ता जुनि कर ।मेहनत आ इन्तजारक फल मीठ होइ छै ।आइ नै तँ काल्हि तूँ सफल हेबे करबेँ ।
रोहित- मोनू ।आब नै टाका अछि आ नै साहस बचल अछि ।आब कतौ कोनो परीक्षा देबाक इच्छा नै बचल अछि ।एतबेमे हमर जिनगी तहस-नहस भऽ गेल ।
मोनू- एना जुनि फाज ।सदिखन अपन सोच पोजीटीभ बना कऽ राख ।
रोहित- पोजीटीभ नै बनि पाबै छै यार ।माएक दबाइ खतम छै ।हाथमे एक्को टाका नै छै ।पहिनेसँ कर्जाक बोझ तऽर दबल छी ।आब तँ किओ कर्जो-पैंचो नै दै छै ।की करब ,कोना जीयब ,किछु नै फुराइत अछि ।एहनमे तूँ कहै छें पोजीटीभ सोचैक लेल ।एतऽ जीवन नीगेटीभ भेल अछि ,पोजीटीभ सोच कोन कुम्हारक चाकपर गढ़ब ।
मोनू- मीता टाकाक चिन्ता जुनि कर ।काल्हि हम दिल्ली जा रहल छी ।हम अपन दरमाहा भेज देल करबौ ।तूँ खाली मेहनत कर ।मोन लगा कऽ पढ़ आ सरकारी नोकरी ले ।
रोहित -- तूँ भेजबेँ वा किओ और देत ,हएत तँ कर्जे ने?
मोनू- हमर मदतिकेँ कर्जा नै मान ।एते दिन पढ़ैमे तूँ हमर मदति अपन ज्ञानसँ केलें ,हमर टास्क बना कऽ केलें ,आइ हम तोहर मदति पाइसँ करबौ ।हिसाब बराबर ।
रोहित- तैयो ।
मोनू- तैयो ,तैयो की? तैयो-बैयो किछु नै ।मोन बेसी छोट नै कर ।सफरसँ थाकल हेबेँ ।जो स्नान -धियान कऽ ,पेट पूजा कर ।कने कालमे हमहूँ आबै छीयौ ।
रोहित- की करबै पेट पूजा ।चाउरो-दालि तँ नै छै घरमे ।जीनगी गाराक घेघ भऽ गेल अछि ।कखनो कऽ होइत अछि एहन जीनगीसँ मरनाइ नीक ।
मोनू- बेसी बात नै बना ।खुशी खुशी जो ।आराम कर ।थाकल देह छौ तेँ अल-बल सोचाइ छौ ।जो . . .जो . . . ।
(दुनू पर्दाक पाछू चलि जाइत अछि)
********************** पट -परिवर्तन ********************
(रोहितक दलानक दृश्य ।रोहित धरतीपर बेहोश पड़ल अछि ।वायाँ हाथक कलाइसँ खून बहि रहल अछि ।दायाँ हाथक लऽग एकटा चक्कू राखल अछि ।पर्दाक पाछूसँ रमेशकेँ सोर पाड़ैत मोनूक प्रवेश)
मोनू- देखू ।यात्रासँ एतेक थाकि गेलै जे बीच्चे दलानपर सूति रहलै ।(रोहितक लऽग आबि ।घबराएल) ।अरे बाप रे बाप ।ई की भेलै? एकरा हाथसँ तँ खून बहै छै । (झूकि कऽ चक्कू उठा लैत अछि) अशांत मोनमे शाइद आत्महत्या करबाक प्रयास केलक ।अपनेसँ हाथक नस काटि लेलक ।अरे बाप रे बाप ।आब की करियै हम . . .डाँक्टर . . .डाँक्टर . . .किओ डाँक्टर के बजा . . .के . . .के . . .के जे . . .हमरे जाए पड़तै ।(चिकरैत) डाँक्टर बाबू ,यौ डाँक्टर बाबू ,दौरू यौ डाँक्टर बाबू . . .अनर्थ भऽ गेलै ,अनर्थ ।
(डाँक्टर बाबूकेँ सोर करैत मोनू मंचक एक कोणसँ पर्दाक पाछू जाइत अछि आ दोसर कोणसँ डाँक्टर बाबूक संग मंचपर आबैत अछि ।)
डाँक्टर बाबू- की भेलै? मरीज कतऽ छै?
मोनू- (रोहित दिश इशारा करैत अछि) इएह छै मरीज डाँक्टर बाबू ।
डाँक्टर बाबू- की भेलै एकरा?
मोनू- हाथक नस काटि लेलकै ।बड खून बहि रहल छै ।जल्दी करू नै तँ मरि जेतै ।
डाँक्टर बाबू- हम एकर इलाज नै कऽ सकै छी ।ई पुलिस केस अछि ,हम फँसि जाएब ।
(डाँक्टर बाबू बैग उठा जाए लागै छथि ,मोनू लपकि कऽ हुनक गट्टा पकड़ि लैत अछि )
मोनू- (कानैत) अहाँ एहि धरती परक भगवान छी ।अहाँ एना जुनि बाजू ।एकर इलाज कऽ दिऔ । कर प्राण बचा लिऔ ।(डाँक्टर बाबूक पएर पकड़ैत) हम अहाँक पएर पकड़ै छी ,हमर मीतकेँ जीया दिअ ।अहाँकेँ हमर सप्पत ।इलाज शुरू करू ।
डाँक्टर बाबू- पएर छोड़ हमर ।हम एकर इलाज कोनो कीमतपर नै करबै ।एकर इलाज कऽ कोनो संकट मोल नै लेब ।पहिने पुलिसकेँ बजा ।ओकरा एलाक बादे किछु हेतै ।
(डाँक्टर बाबू पएर छोड़बैक लेल जोरसँ झटका दैत अछि ।मोनू कने दूर गुरकि जाइ छै ।डाँक्टर बाबू जाए लागै छथि ।मोनू फेर हुनक बैग पकड़ि लैत अछि ।)
मोनू- जखन धरि पुलिस एतै तखन धरि हमर मीता मरि जेतै ।
डाँक्टर बाबू- मरि जेतै तँ हम की करी?अपन प्राण दऽ दी ।मरि जेतै तँ मरऽ दहीं ई हमर टेन्सन नै छै ।
मोनू- (जोरसँ बाजैत) धिक्कार अछि एहन डाँक्टरीपर ।एतऽ लोक मरि रहल छै आ अहाँ प्रवचण दऽ रहल छी ,कानून पढ़ा रहल छी ।की इएह सिखाओल गेल छल डाँक्टरी कालेजमे ।धिक्कार अछि एहन डिग्रीपर ।धिक्कार अछि मनुखतापर ।जाहि मनुखकेँ करेजमे मसियो दरेग नै हेतै ।जकरामे मनुखताकेँ सड़लो-गलल अंश नै बचल हेतै ,हमरा हिसाबसँ ओ एक माए-बापक जनमल भैये नै सकै छै ।
डाँक्टर बाबू- (पिनकैत) रे छौड़ा ,तूँ हमरा गारि पढ़लें ।थम्ह तोरा देखबै छीयौं ।
मोनू- (उपहास करैत) गारि ककरो उमरि देख नै पढ़ल जाइ छै ।किओ अपन नीक कर्मक प्रतापे इज्जत पाबै छै तँ किओ अपन खराप कर्मक प्रतापसँ गारि सुनै छै ।मुदा अफसोस अहाँ दुनूमे सँ एक्को टामे नै छी ।मनुखते नै तँ कर्म कतऽसँ ।
(तखने साइकिलक घण्टी बजबैत चिट्टी चाचाक प्रवेश)
चिट्ठी चाचा - की भेलै ।एते हल्ला किए करै छऽ ।
मोनू- हित आत्महत्या करबाक प्रयास केलक ।ओ वेहोश अछि ,आ ई (डाँक्टर बाबू दिश इशारा करैत) डाँक्टर इलाज करैसँ मना करै छथिन ।
चिट्ठी चाचा- हौ डाँक्टर ।तोरा लऽग लूरि छऽ तखन तँ लोक पूछारि करै छऽ ।समाजक प्राणी भऽ समाजसँ एते कतिआएल रहनाइ नीक नै छै ।(हाथ जोड़ैत) हम तोरा आगू हाथ जोड़ै छीअ ।तोरासँ जेठ भऽ विनती करै छीअ ।एकरा जीया दहक ।एकरा गरीबक कल्याण कऽ दहक ।
डाँक्टर बाबू- नै कक्का ।हमरा माँफ करू ।कोर्ट कचहरीक चक्करमे हम नै पड़ब ।
(डाँक्टर चलनाइ शुरू करैत अछि ।मोनू पाछूसँ डाँक्टरक गर्दनपर चक्कू राखि दैत अछि ।)
मोनू- (चिकरैत) डाँक्टर बाबू ।आइ जँ एतऽसँ हमर मीताक लहाश उठतै तँ हम अहूँक राम नाम सत्य कऽ देब ।
डाँक्टर बाबू- (घबराइत) हे ,हे ,चक्कू हटा ,चक्कू हटा ।ई गलत कऽ रहल छें ।
मोनू- आब सही -गलत फरिछेबाक शक्ति नै अछि हमरामे ।हम बस एतबे जानै छी ।आइ जँ एकर इलाज नै हेतै तँ हम एखने तोहर इलाज कऽ देबौ ।
(डाँक्टर घूरि कऽ रोहित लऽग आबैत अछि ।बैगसँ रूइ निकालि खून साफ करैत अछि ।मरहम पट्टी करैत अछि ।)
चिट्ठी चाचा- केहन युग आबि गेलै ।युवा वर्गमे आब लड़ैक साहस बचबे नै केलै ।छोट-छोट सन दुख भेलापर आत्महत्या ।लागैछ एहि यांत्रिक युगमे लोको सब रोबोट बनि गेलै ,जकरामे कोनो संवेदना नै होइ छै ।नीक- बेजाए सोचबाक शक्ति नै होइ छै ।प्रतिस्पर्धाक दौड़मे जानि नै कते युवा मृत्युक माला पहिर लै छै ।छोट-छोट विपतिसँ डारा कऽ प्राण तियागि दै छै ।जानि नै कतऽ जा रहल छै ई देश ।जानि नै कहिया जागतै युवामे चेतना ।
(रोहितकेँ होश आबै छै ।ओ उठि कऽ ठाढ़ हुअ लागै छै ।मोनू सहारा दऽ कऽ उठबै छै ।)
रोहित- (चारू कात घूमि) की हम स्वर्गमे छी ? की हमरा संग पूरा समाज मरि गेलै ?
मोनू- (चिट्टी चाचा दिश घूमि ।) चाचा होश आबि गेलै ।देखियौ ,देखियौ ,हमर मीत बचि गेलै ।जी गेलै ।
(डाँक्टर बाबू आ चिट्ठी चाचा रोहित लऽग आबि जाइ छथि ।)
रोहित- हम मरऽ चाहै छी । हमरा किए जीएलें ।हमरा मरऽ दे ।
डाँक्टर बाबू- भगवान जीवन देलखिन जीबाक लेल ,मरबाक लेल नै ।जँ मरनाइ नीक बात रहितै तँ आइ दुनियाँमे एक्को टा मनुख नै रहितै ।सब स्वर्गवासी भऽ गेल रहितै ।जीवनमे सदिखन खुश रहबाक चाही ,मरबाक नै ।देखै छऽ ,तोहर केस तँ हमर आँखि खोलि देलक ,तोरा सन युवाक आँखि आब कहिया खुलतै ?जानि नै ।
रोहित- खुश ,कोना रहब खुश ।जीनगीमे जखन हारक सामना होइ छै तँ हँसी-खुशी ओहि हारक संग हेरा जाइ छै ,तखन मरनाइये नीक लागै छै ।
चिट्ठी चाचा- एक बेर हारि जेबाक मतलब ई तँ नै छै जे जीवन भरि लेल हारि गेलियै ।एकटा घोंघा बेर-बेर देवालपर चढ़ैत अछि ,बेर-बेर खसैत अछि ,मुदा हारि नै मानैत अछि ।लगातार प्रयास करैत अछि आ एक दिन ओ देबालपर चढ़िये जाइत अछि ।हारि कऽ जीतैमे जे मजा छै से और किछुमे नै ।
डाँक्टर बाबू- जे सब दिन जीतै छै ओ अपना-आपकेँ बलगर समझि लै छै ।ओकरा घमण्ड भऽ जाइ छै आ फेर ओ कहियो मेहनत नै करै छै ।मुदा जे सब दिन हारै छै ,ओ सब दिन मेहनत करै छै आ ओ जखन जीतै छै तँ विश्वविजेता बनै छै ।बुझलऽ ।
मोनू - अरे ,एकटा परीक्षामे फेल भेलासँ कोनो प्रलय नै आबि जेतै ।जीवनमे एखन कतेको परीक्षा बाँकिए छै । मनुखक जिनगीत दोसर नाम थिक परीक्षा ।मनुख कते परीक्षासँ भागत ।डेग-डेगपर एकटा नव चुनौती भेटै छै ।तेँ हिम्मर राख आ सब किला फतह कर ।
चिट्ठी चाचा- दू सए साल धरि प्रत्येक दिन ,प्रत्येक क्षण अंग्रेजसँ हम सब हारैत एलौं ।मुदा एक ने एक दिन जीत भेटबे केलै ।मनुखक जीवनमे हार जीत तँ चलिते रहै छै ।एहिमे आश्चर्यक कोन गप ? घबराइकेँ कोन गप ?
डाँक्टर बाबू- मनुखकेँ अपन सब हारसँ सीख लेबाक चाही ।अपन कमजोरी दूर करबाक चाही ,नै अनुतिर्ण भेलापर परेशान भऽ आत्महत्या सन खराप डेग उठेबाक चाही । अजुक युवाकेँ ई सोच दिमागसँ निकालऽ पड़तै जे कोनो काजमे फेल भेलाक बाद एकर समाधान मात्र आत्महत्या छै ।
चिट्ठी चाचा- रोहित । ई हार तोहर हार नै छलौ ।ई हार तँ ओ पैरवी बलाकेँ हार छलै जे तोहर ज्ञानक आगू हारि गेलै ।तूँ आब नव उर्जा संग ठाढ़ हो ,नव शक्तिक संग चोट कर ।तोहर विजय जरूर है ।कहाबत तँ सुनने हेबेँ , सए सोनारकेँ तँ एक लोहारकेँ ।एक ने एक दिन जिनगीक सब बाधा ,सब परीक्षा तूँ उतिर्ण हेबेँ ।
मोनू- हँ मीता ,तूँ एखनो जीतल छेँ ।सब दिन जीतल रहबेँ ।
रोहित- क्षमा करू ।माँफ करू ।हमर आत्मबल डोलि गेल छल ।हम भटकि गेल छलौं ।मुदा आब हम देबर मेहनत करब ।तखन धरि मेहनत करब जखन धरि ओ जीतल टाका आ पैरवी बलाक गालपर ई हारल विजेताक जीतक थप्पर नै पड़ि जाइ ।हम हमरा सन सब युवासँ कहऽ चाहब जे हमरा जकाँ आत्महत्या सन डेग किओ नै उठबू ।फेल भेलापर और बेसी जोशक संग जीतक मार्गपर आगू बढ़ैत चलू ।जीत भेटबे करत ।जाइ छी हमहूँ आब बेसी मेहनत कऽ अपन लक्ष्य धरि पहुँचब । हँ ,ई कहाबत सदिखन मोन राखब ,सए दिन सोनारकेँ तँ एक दिन लोहारकेँ ।
(मंचपर सब हँसऽ लागैत अछि आ धिरे-धिरे पर्दा खसऽ लगैत अछि ।)
समाप्त
अमित मिश्र
करियन ,समस्तीपुर
(मिथिला ,बिहार)


text:
कलकत्ता : आगामी रवि मने 13 मार्च 2016 कें 5.30 बजे सांझ सं कोकिल मंच 26म वार्षिकोत्सव पर 36म नाटक करय जा रहल अछि. वैज्ञानिक आ साहित्यकार डॉ. योगेन्द्र पाठक वियोगी लिखित नाटक 'रंग-भंग' केर निर्देशन करताह मंचक निर्देशक गंगा झा.
एही अवसर पर कवि लोकनि 'फगुआ ठहक्का' मे रंग जमओताह. माने फुल एंटरटेनमेंट. कलाकुंज (कलामंदिर) मे आयोजित ई कार्यक्रम मे प्रवेश निर्बाध अछि.
ज्ञात हो जे वियोगी लिखित दोसर नाटकक मंचन होमए जा रहल अछि, जाहि मे रंगमंच ओ सिनेमाक नामी कलाकार लोकनि भाग ल' रहल छथि.
एकर संगहि कोकिल मंचक वार्षिक कार्यक्रम 'फगुआ ठहक्का' नाटकक संगे राखल गेल अछि. एहि मे मैथिलीक लोकप्रिय कवि लोकनि कविता प्रस्तुत करताह. नाटक आ फगुआ ठहक्का कें एकसंग केने सम्पूर्ण अनुपम होएबाक आस अछि.
रिपोर्ट : मिथिमीडिया ब्यूरो


text:
मुफ्त मोतियाबिंद ऑपरेशन शिविर
दरभंगा के शीशो मे 14 दिसंबर के निशुल्क मोतियाबिंद ऑपरेशन शिविर लागि रहल अछि. ई ऑपरेशन शिविर साईंनाथ मंदिर प्रबंधक समिति शीशो आओर पूअर होम दरभंगा के तरफ सं लगाएल जा रहल अछि. अहां सभ के गाम-घर मे अगर कोनो लोक के मोतियाबिंद अछि त हुनका ई खबर जरूर बताबय के कोशिश करबन्हि.
ई एहि लेल आओर जरूरी अछि किएक कि हिनका सभ के तरफ सं कराएल गेल एकटा सर्वे मे पता लागल अछि जे इलाका के काफी लोक के मोतियाबिंद छनि आओर हुनका तुरंत ऑपरेशन के जरूरत छनि. मुदा आर्थिक स्थिति के कारण सं ओ ऑपरेशन कराबय मे सक्षम नहि छथिन्ह.
उम्मीद अछि जे एहि शिविर मे 70 सं 75 लोक के ऑंखि केर ऑपरेशन होएत. आयोजक के एक ऑपरेशन पर करीब एक हजार रुपया के खर्च पड़तन्हि. ई धर्मार्थ काज अछि आओर अगर अहां सभ सेहो एहि परोपकार के काज सं जुड़य चाहय छी त जुड़ि सकय छी.
अहां सभ जे दान-पुण्य करब ओहि मे अहां के इनकम टैक्स के छूट सेहो मिलि सकैत अछि.. अहां सभ अपन चेक / ड्रॉफ्ट " The Kameshwari Priya Poor Home " दरभंगा के नाम सं द सकय छी.
आंखि के ऑपरेशन...इलाज...पढाई-लिखाई के क्षेत्र मे दरभंगा के पूअर होम के नीक स्थान अछि. पूअर होम आओर साईनाथ संस्था गरीब मरीज के लेल सेहो नीक काज करि रहल अछि. अहां सभ के सेहो एहि नीक काज मे सहभागी बनबाक चाही.
अहां सभ जे मदद... सहायता करय चाहय छी ओ साईंनाथ मंदिर शीशो के प्रबंधक के आ फेर दिल्ली मे रहय वाला कुशवाहा जीके पास भेज सकय छी. कुशवाहा जी पिछला साल सेहो एहिठाम शिविर लगौने छलखिन्ह.
हुनकर पता छनि : R.S.Kushwaha, G-65 , BALI NAGAR, New Delhi - 110015, Mob -093501-09529
एहि मोतियाबिंद ऑपरेशन के बारे मे आओर कोनो जानकारी चाही त अहां सभ एहि फोन पर सम्पर्क क सकय छी.- 080106-04139 आओर 093048-62626
Subscribe to: Post Comments (Atom)


text:
पहिल दौर के मतदान खत्म
बिहार विधानसभा चुनाव लेल प्रथम चरणक मतदान खत्म भ गेल अछि. आठ जिला के 47 विधानसभा क्षेत्र मे करीब 55% वोट पड़ल. छोट-मोट घटना के छोड़ि देल जाए त कहि सकय छी मतदान शांतिपूर्ण रहल. किछ ठाम सं मतदान के बहिष्कार करय के खबर मिलल. मुदा ओकर खास असर नहि रहल.
पहिल चरण मे जेहि ठाम वोट पड़ल अछि ओ मिथिलाक कोसी आओर सीमांचल वाला इलाका अछि. जेहि 47 सीट पर चुनाव भेल अछि ओहि मे अररिया के छह... सुपौल के पांच... किशनगंज के चारि...पूर्णिया के सात... कटिहार के सात...सहरसा के चारि...मधेपुरा के चारि आओर मधुबनी जिला के 10 सीट शामिल अछि.
एहि मतदान मे कइटा दिग्गज के भाग्य सेहो दांव पर अछि. जेहि मे नीतीश सरकार के चारिटा मंत्री सेहो शामिल छथिन्ह. एहि के संग आनंद मोहन के पत्नी लवली आनंद... पप्पू आनंद की पत्नी रंजीता रंजन सेहो मैदान मे छथीह. लवली आनंद आलमनगर सं आओर रंजीता रंजन बिहारीगंज सं कांग्रेस के उम्मीदवार छथीह.
जोकिहाट सं पूर्व केंद्रीय मंत्री तस्लीमुद्दीन के सुपुत्र सरफराज आलम जदयू सं ठाड़ छथिन्ह. बाहुबली दिलीप यादव आरजेडी के टिकट पर धमदाहा सं अपन धमक कायम राखय के कोशिश मे छथिन्ह. हिनकर मुकाबला पूर्व बाहुबली बुट्टन सिंह के पत्नी लेसी सिंह सं छनि... जखन कि पूर्व बाहुबली अवधेष मंडल के पत्नी बीमा भारती जेडीयू के टिकट पर रूपौली सं ठाड़ छथीह.
वोट देबय के लेल भोरे सं मतदाता के लाइन लगि गेल छल. लोक सभ उत्साह के संग वोट देबय लेल आगां अएलाह. ओना कई ठाम किछ ईवीएम मे खराबी के शिकायत सेहो आएल मुदा ओकरा ठीक करि लेल गेल. वोट देबय लेल काफी संख्या मे महिला सभ सेहो देर तक लाइन मे लागल रहलीह.वोटिंग के दौरान दिल के दौरा पड़य सं कटिहार आओर मधुबनी मे एक-एकटा चुनाव कर्मचारी के निधन सेहो भ गेलन्हि.
पहिल चरण मे वोटिंग खत्म होए के संग 631 उम्मीदवार के भाग्य ईवीएम मशीन मे बंद भ गेल अछि. एहि के लेल करीब साढ़े दस हजार बूथ बनाएल गेल छल. जेहि ठाम करीब 26 हजार ईवीएम मशीन सं वोटिंग भेल. वोटिंग के लेल सुरक्षा के तगड़ा इंतजाम कएल गेल छल. बिहार मे 243 सीट के लेल छह चरण मे मतदान होएत.
Subscribe to: Post Comments (Atom)


text:
भागलपुर. भारतीय भाषा संस्थान, मैसूरक राष्ट्रीय अनुवाद मिशन एवं तिलका मांझी भागलपुर विश्वविद्यालयक मैथिली विभाग दिस सं इतिहास ओ दर्शनशास्त्रक अनुवाद कार्यशाला 1 अक्टूबर सं 7 अक्टूबर धरि आयोजित भेल. एकर उद्घाटन माननीय कुलपति प्रो. नीलाम्बुज किशोर वर्मा, प्रतिकुलपति डॉ. निरंजन कुमार सिन्हा, कुलसचिव, वित्त पदाधिकारी ओ विभागाध्यक्ष प्रो. केष्कर ठाकुर कयलनि.
कार्यशाला मे डॉ. कृष्णा कुमार मंडल, डॉ. यशराज सिंह, डॉ. अमरनाथ झा, डॉ. अनिल कुमार झा, डॉ. अरविन्द कुमार सिंह, डॉ. नीलम कुमारी, डॉ. शम्भुनाथ दत्त झा, डॉ. प्रमोद कुमार पाण्डेय विभिन्न विषय हेतु सहयोग कयलनि. भारतीय भाषा संस्थान, मैसूर केर डॉ. शम्भू कुमार सिंह बतौलनि जे विभिन्न वैज्ञानिक आ प्रचलित शब्द सभक मैथिली अनुवाद भ' गेने विज्ञान, इतिहास आदि विषयक मैथिली भाषा मे छात्र आसानी सं उत्तर द' सकत. एहि सं बांग्ला, मराठी आदि भाषा जकां मैथिली भाषी छात्र कें अपन भाखा मे उत्तर देब सहज भ' जायत. ज्ञात हो जे मैथिली हेतु एहि तरहक कार्याशाल आयोजित होइत रहैत अछि आ ई मैथिली मे विभिन्न विषय केर शोध ओ अध्ययन कयनिहार छात्र लोकनिक हेतु वरदान सं कम नहि अछि.
(Report : निक्की प्रियदर्शिनी)


text:
आइ छओ साल पूरा भ’ गेल अछि मिथिमीडिया कें स्थापित भेला. ई बेस संतोषप्रद अछि जे हमरा लोकनि एहि माध्यम कें एतेक साल ने मात्र जिया लेने छी अपितु आगू सेहो बढ़ा रहल छी.
कलकत्ता सन महानगर मे, जतय 10 लाख सं बेसी मैथिल प्रवासी छथि, मिथिमीडिया सन पोर्टल आजुक बेगरता अछि. मुदा मैथिल लोकनि एहि प्रति उदासीन छथि, से कहैत कनियो असोकर्य नै भ’ रहल अछि.
एहि महानगर आ इर्द-गिर्द लगभग दू दर्जन सं बेसी मैथिल समुदाय सं जुड़ल संस्थादि सक्रिय अछि आ आजुक दिन सेहो एकाधिक कार्यक्रम भ’ रहल अछि. मुदा हुनका सब कें फूलमाला, गीतनाद आदि सं अधिक सोचबाक पलखति नै भ’ सकलनि अछि.
लगभग डेढ़ दशक सं समुदायक कार्यक्रम सभ कें लगीच सं देखि रहल छी आ ई हमर व्यक्तिगत अनुभव अछि. जाबे मीडियाक बेगरता लोक नै बूझत, मिथिमीडिया सन माध्यम सुचारू रूप सं नै चलि सकैत अछि. एहने सन कारण रहल अछि जे एहि किछु साल मे दर्जनो पोर्टल फूजल आ फेर बन्न भेल अछि.
समुदायवृंद कें एखनो ई बुझबाक अवगति नै भेलनि अछि जे जहिना कार्यक्रम आदि करबा लेल धनराशिक जरूरति होइ छै, तहिना कोनो मीडिया हो, बिनु आर्थिक सहयोग-समर्थन कें जीबैत नै रहि सकैछ.
मीडियाक विकास हेतु हमरा लोकनि मे जतेक कछमच्छी अछि, ततेक संभवतः समुदायक लोक कें बेगरता नै भेलनि अछि. कछमच्छी आ बेगरताक जखन संतुलन हेतै, मीडिया तखने आगू डेग बढ़ा सकैत अछि.
जखन मीडियाक चुनौती पर बात उठैत अछि त’ ‘बड्ड काबिल’ लोक सबहक अनेरो सुझाओ सब अबैत रहैछ, मुदा से प्रायोगिक नै रहैछ. डिजिटल मीडिया मे काज करैत चुनौती कम छै, मुदा छै. समय, साधन आ संसाधन ओहिना नै अबैत छै. एहि बातक खियाल करब जरूरी अछि.
कलकत्ताक उल्लेख एतय मात्र उदाहरणार्थ भेल अछि. एहने हाल लगभग सब ठामक छै. हमरा लोकनि डिजिटल मीडिया छी तैं काज क्षेत्र विशेषक लेल नै अपितु विश्व भरि मे पसरल समस्त मैथिल समुदाय कें धियान मे रखैत कएल करैत छी.
मैथिली मे स्वतंत्र मीडिया ठाढ़ करबाक लेल भाषा आग्रही लोकनि कें संग आएब आवश्यक. एहना नै भेने मिथिमीडिया आ एहन सन प्रयास कें स्थायित्व लेल संघर्ष करैत रहए पड़तै.
संघर्षे करैत हमरा लोकनि सातम साल मे प्रवेश केलहुं अछि आ ई अत्यंत आह्लादक विषय अछि.
आरंभहि सं मिथिमीडिया कें पाठकक प्रेम भेटैत रहल अछि. देश-विदेश मे पसरल मैथिल बेर-बेर मिथिमीडिया पर आबि हालचाल सहित मैथिली साहित्य केर आस्वादन करैत रहैत छथि. मिथिमीडिया वेब पर अपन डोमेन मध्य एहन महत्वपूर्ण जगह अछि, जतय भाषा-साहित्य सं ल' आन-आन विषयक स्तरीय कंटेंट मैथिली भाषा मे उपलब्ध अछि.
एहि छओ साल मे हमरा लोकनिक सोझां अनेक एहन अवसर आएल अछि, जाहि सं उत्साह बढैत गेल अछि. औपचारिक शुरुआत केर किछुए दिनक बाद कोलकाताक लोकप्रिय दैनिकपत्र सन्मार्ग जनगणना मे मैथिलीक स्थिति पर अपन सर्वे आ समाचार लेल समाद लिखैत मिथिमीडियाक उल्लेख केने छल. पत्रिका मिथिला दर्शन केर संपादक उदय नारायण सिंह 'नचिकेता' अपन आलेख मे मिथिमीडिया कें मैथिलीक लोकप्रिय पोर्टलक रूप मे उल्लिखित केलनि. एकर संगहि अनेको ज्ञात-अज्ञात मंच पर मिथिमीडिया चर्चित-प्रशंसित होइत रहल अछि.
साल 2014 मे हमरा लोकनि ‘वेब पत्रकारिता ओ मैथिली’ विषयक संगोष्ठी आयोजित केलहुं त’ साहित्य अकादेमी द्वारा पत्रकारिता पर आयोजित सेमिनार मे चर्चित भेलहुं. एतबे नै समय-समय पर एकर कंटेंटक चर्चा रेडियो कार्यक्रम 'हेल्लो मिथिला' मे सेहो होइत रहल अछि.
इहो कहि दी जे मिथिमीडिया दरभंगा इंटरनेशनल फिल्म फेस्टिवल केर मीडिया सहयोगी रहल त’ ओतहि फिल्म 'छुटत नहि प्रेमक रंग' केर मीडिया पार्टनर सेहो रहल अछि. भाषा-साहित्य आ मीडियाक विकास हेतु हमरा लोकनि लगातार कतेको प्रोजेक्ट सबहक संग मिलि काज क' रहल छी. संगहि अनेक एहन बात सब अछि जे हमरा लोकनि कें उत्साहित करैत रहैत अछि.
पाठक ओ अपन सभ सहयोगी लोकनिक प्रति आभार प्रकट करैत नूतन बरख आ नूतन चुनौती सहित आओर बेसी कार्य अवसर ल' आबए ताहि शुभकामना संग बधाइ. जय मैथिली!
— रूपेश त्योंथ
संस्थापक-संपादक, मिथिमीडिया


text:
बिहार के बदनाम करय मे अखबार सेहो शामिल
पहिने बिहार के बदनाम करय मे राजनेता के राजनीतिक हित जुड़ल छलन्हि ओ वोट बैंक के लेल दस तरह सं लोक के उकसाबैत छलिन्ह. मुदा जे ताजा मामला सामने आएल अछि ओ बुद्धिजीवी वर्ग सं अछि. अखबार के सम्पादकीय विभाग सं अछि . भोपाल सं प्रकाशित देश के एकटा प्रतिष्ठित अखबार अछि दैनिक भास्कर. दैनिक भास्कर के राज्य सम्पादक छथिन्ह अभिलाष खांडेकर. हुनकर एकटा सम्पादकीय निकलल भोपाल को बिहार होने से बचाएं. खांडेकर जी ई लेख भोपाल मे कार मे भेल गैंगरेप के बाद लिखलखिन्ह. एहि लेख मे ओ एक तरह से बिहार के गाड़िए देने छथिन्ह. खुब हो हल्ला भेलाह पर आओर प्रबंधन के कइटा फोन गेलाह के बाद पेपर त नहिं मुदा साउट पर बिहार के जगह पर जंगलराज करि देल गेल अछि.
असल मे बिहार के लोक... छात्र अपन प्रतिभा के बल पर... अपन योग्यता के बल पर... अपन स्कील... क्षमता के बल पर पूरा देश मे छाएल जा रहल छथिन्ह. मेडिकल... इंजीनियरिंग... आईटी... बैंक... एसएससी... रेलवे... लोकसेवा कोनो परीक्षा होए बिहारी छात्र सभठाम अपन परचम लहरा रहल छथिन्ह. कइ ठाम त एहन भ रहल अछि जे आधा सं बेसि सफल विद्यार्थी बिहार सं रहय छथिन्ह . एहन मे ओहिठाम के लोक के लगय छनि जे अगर ई पास भ गेल त हमर अपन भाई-भतीजा के नौकरी नहि मिलत, जे ओतक समर्थ नहिं रहय छथिन्ह. जहिआ तक अनुशंसा पर होएत छल.... बिना परीक्षा लेने नौकरी देल जाएत छल तखन त ओ अपन भाई- भतीजा के ओहिना नौकरी द दैत छलखिन्ह मुदा आब जखन योग्यता परीक्षा सं होएत अछि... ओहि मे ओ पिछड़ि जाएत छथि आओर एकरा लेल बिहार के गड़िआबैत छथिन्ह. बिहारी विद्यार्थी ओना शांत होएत छथि. सभ किछ शांति सं करय चाहैत छथिन्ह. मुदा दोसर राज्य के लोक सभ हो हल्ला क हिनका होत्साहित करय चाहैत छथिन्ह. मराठी... बंगाली... पंजाबी के नाम पर अपन अस्तित्व बचाबय चाहैय छथिन्ह. जोर सं बोलि मामला के भटकाबय चाहैय छथिन्ह.
अखबार के सम्पादक के एहि मामला पर बिहार के लोक के कड़ा विरोध जतएबाक चाही ओर प्रबंधन पर ई दबाव बनाएबाक चाही जे ओ सम्पादक महोदय पर उचित कार्रवाई करय. सम्पादकीय सं सिर्फ बिहार के नाम हटा जंगलराज करला सं मामला नहिं खत्म भ जाएत अछि. ई सम्पादक महोदय के मानसिकता के देखाबैत अछि. अगर हिंसा... अपहरण... कानून व्यवस्था के मामला देखल जाए त बिहार अखनो दिल्ली-एनसीआर सं कई गुना बेहतर अछि. दिल्ली-एनसीआर मे त ठीक शहर मे दिन दहाड़े बैंक लूटि लेल जाएत अछि. महिला के उठा लेल जाएत अछि. बाइकर्स के आतंक मचल अछि. पेपर क्राइम के खबर सं भरल रहैत अछि. पेपर देखिऔ कोनो दिन एहन नहि होएत जे दिल्ली – एनसीआर के फलां-फलां इलाका मे एतेक लोक के गोली मारि देल गेल... त लूटि लेल गेल. ब्लूलाइन बस के आतंक त सभ जानिते छी. देश के राजधानी होएतहुं जेना ओकरा पर कोनो कानून लागुए नहि होएत होउ, लागू केना होएत बेसि बस त नेता सभ के परिचित के छनि. दिल्ली- एनसीआर मे एकोटा ऑटो अहां के नियत भाड़ा-किराया (मीटर) पर नहि मिलत. जतय के किराया 10 टका होएत पचास मागंत. जखन दिल्ली के ई हाल त देश के सोचिए सकैत छी. कई इलाका मे त महिला बिना कोनो पुरुष के संग बाहर नहिं निकलय छथीह. एतेक खराब हाल अछि दिल्ली-एनसीआर के. नहि जानि कोन ठाम चारिटा बदमाश आएत आओर कनपटी पर भीड़ा सभ सामान छीन लेत. कानून व्यवस्था अपना सं नहिं सुधरत त बिहारी के बदनाम करताह.
मुम्बईओ के सेहे हाल छै. मुम्बई हमला के समय राज ठाकरे जैसन लोक चुप रहताह आओर छोट छिन बात पर बिहारी के जिम्मेदार ठहरएताह. मुम्बई मे बनय वाला पचास प्रतिशत फिल्म अंडरवर्ल्ड पर रहय छै कि ओ अंडरवर्ल्ड बिहारी चलाबैत अछि. अंडरवर्ल्ड केना सिर उठाबैत अछि अहां के लचर कानून व्यवस्था के कारण नहिं. आब अहां एकरो लेल बिहारे के बदनाम करु तकर त कोनो जवाबे नहि अथि न. देश के बड़का-बड़का जतेक घोटाला भेल अछि ओहि मे निन्यानबे प्रतिशत घोटाला मे बिहार के लोक के कोनो हाथ नहि अछि. मुदा अहां बदनाम करबय बिहार के.
बिहार शुरूए सं भेदभाव के शिकार होएत आएल अछि. खनिज सम्पदा मे धनी होएतहुं शोषण कएल गेल. खनिज सम्पदा बिहार ( झारखंड सहित ) मे आओर हेडक्वार्टर बंगाल... बंबई मे... दिल्ली मे. फैक्ट्री बिहार मे ओर अफसर बंगाल के. नौकरी मे अपन-अपन इलाका के लोक के भरि देलाह. बिहारी बेरोजगारे ... बेकारे रहल. माल बिहार के आओर मलाई खाय बाहर के लोक. शिक्षा... स्वास्थ्य... सड़क... रेल... रोजगार... विकास सभ क्षेत्र मे बिहार के अनदेखी कएल गेल. एहि के लेल काफी हद तक अपन बिहार के नेता सभ सेहे जिम्मेदार छथि. जे पार्टी मे अनुशासन के नाम पर चुप रहलाह आओर अपन राज्य-क्षेत्र के उपेक्षा करैत रहलाह.
मुदा जे होए ई मुद्दा पर सभ लोक के एक स्वर सं अपन विरोध जतयबाक चाही जेहि सं आगां कोइ एहन हिम्मत फेर नहिं करय. अगर एहि बेर चुप रहब त फेर बेर- बेर एहन गप सुनय लेल तैयार रहय पड़त. आबि अहां सोचि लिअ अहां कि चाहैत छी. अपन कमेंट- विचार जरूर लिखु.
3 comments:
- AnonymousJune 19, 2009 at 9:59 PM
बद अच्छा बदनाम बुरा...बिहार को दूसरों के पापों का प्रायश्चित करना पड़ रहा है...नेताओं ने निजी स्वार्थ में बिहार को जमकर लूटा और बदनाम किया...अब बाकी लोग भी बहती गंगा में हाथ धोने के लिए तैयार हैं...लेकिन कम से कम पढ़े लिखे तबके से तो ऐसी उम्मीद नहीं थी...किसी के प्रति ऐसी टिप्पणी बेहद शर्मनाक है...जिसकी कलम ऐसी हो गयी हो उसकी सोच के बारे में क्या कहा जा सकता है...बस बड़े होकर ऐसी नादान हरकतों पर ऐसे लोगों के लिए सद्-बुद्धि की कामना करनी चाहिए...ReplyDelete
शेखर, फरीदाबाद
ई बिहार के बदनाम करय के साजिश अछि. एकरा सभ लोक के विरोध करबाक चाही।ReplyDelete
- AnonymousJune 22, 2009 at 10:29 PM
Muda Dainik Bhaskar wala lok ke otek virodh ke baado nai chetlak,,,, agila din national edition mein seho okra chhaip delak.ReplyDelete